ΑΝΑΚΟΙΝΩΣΗ ΣΥΛΛΟΓΟΥ ΦΙΛΩΝ ΕΘΝΙΚΗΣ ΕΛΛΑΔΟΣ «Ο ΙΣΘΜΟΣ» 28-3-2017. – ekorinthos.gr\nΑΝΑΚΟΙΝΩΣΗ ΣΥΛΛΟΓΟΥ ΦΙΛΩΝ ΕΘΝΙΚΗΣ ΕΛΛΑΔΟΣ «Ο ΙΣΘΜΟΣ» 28-3-2017.\nΤα μέλη του συλλόγου διοργάνωσαν γιορτή στην κεντρική πλατεία των Βρυξελλών, την Grand Place προσφέροντας στους περαστικούς το παραδοσιακό ποτό της Ελλάδος, το ούζο. Στους ρυθμούς της ελληνικής μουσικής χόρεψαν οι Κορίνθιοι φίλαθλοι μαζί με τους Βέλγους φιλάθλους τσιφτετέλι , συρτάκι και άλλους ελληνικούς χορούς. Κατά τη διάρκεια της γιορτής κάναμε παρέλαση ενόψει της Εθνικής μας εορτής γύρω από την πλατεία κρατώντας ελληνικές σημαίες, το τύμπανο και το πανό του συλλόγου. Μαζί τους παρέλασε κόσμος από διάφορα μέρη της γης όπως το Περού, την Κολομβία , το Μαρόκο, την Αλγερία , το Ιράν , την Κίνα , την Ινδονησία , την Νέα Ζηλανδία κτλ. Σύμφωνα με τα λεγόμενα του κόσμου αυτή η εμπειρία θα τους μείνει αξέχαστη.\nΟ σκοπός των μελών του συλλόγου μας «Ο Ισθμός» ήταν να αναδείξει για ακόμη μια φορά τις δύο βασικές αξίες της Ελλάδας ,τον πολιτισμό και την φιλοξενία που διέπει εκ αρχαιοτάτων χρόνων τη χώρα μας. Ευρώπη σημαίνει ένωση λαών και οι Κορίνθιοι φίλαθλοι το απέδειξαν με τον καλύτερο τρόπο. Όλα αυτά συντέλεσαν στο να καταφέρει η Εθνική μας να αποσπάσει θετικό αποτέλεσμα.\nΠροσκαλούμε τον φίλαθλο κόσμο να στηρίξει την Εθνική μας στο επόμενο δύσκολο ταξίδι στη Βοσνία στις 9 Ιουνίου. Λεπτομέρειες σχετικά με το ταξίδι θα ανακοινωθούν σύντομα με νέα ανακοίνωση του Συλλόγου.


ΣαβιΟΛΑ τα λεφτά! - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / ΣαβιΟΛΑ τα λεφτά!\nΣαβιΟΛΑ τα λεφτά!\nΟ Ολυμπιακός ξεκίνησε το ματς με αρκετές αλλαγές σε σχέση με την αναμέτρηση με την ΑΕΛ Καλλονής. Για την ακρίβεια άρχισε τον αγώνα με τον Ρομπέρτο κάτω από τα δοκάρια, δεξί μπακ τον Σαλίνο, στόπερ τους Μανωλά και Σιόβα, αριστερό μπακ τον Μπονγκ, τους Σάμαρη και Μανιάτη στον άξονα, τον Τσόρι Ντομίνγκες δεκάρι, Φετφατζίδη, Κάμπελ στα δύο άκρα και Μήτρογλου στην κορυφή.\nΓια την ακρίβεια οι πρωταθλητές είχαν πέντε διαφοροποιήσεις σε σχέση με το περασμένο ματς. Το σχήμα του φιλοξενούμενου Ατρομήτου ήταν: Σηφάκης κάτω από τα γκολπόστ ο Σηφάκης, αμυντική τετράδα οι Φυτανίδης, Ταυλαρίδης, Λαζαρίδης και Γιαννούλης, στον άξονα οι Γκαρσία και Μπάλλας με τον Ουμπίδες μπροστά τους, στα χαφ οι Μπρίτο και Δημούτσος και βασικός φορ ο Ναπολεόνι.\nΤο γήπεδο δεν γέμισε\nΟ κόσμος του Ολυμπιακού παρά το γεγονός πως η αγαπημένη του ομάδα έκανε "πρεμιέρα" στο Καραϊσκάκη δεν έκανε sold out. Δεν γέμισε το γήπεδο και δεν είναι υπερβολή να αναφέρει κανείς πως υπήρξαν μισοάδειες κερκίδες. Σίγουρα στο Λιμάνι περίμεναν σαφώς πιο πολύ κόσμο που δεν ήρθε. Στο φαληρικό γήπεδο βρήθηκαν περίπου 15 χιλ. κόσμος.\nΜεγάλη ατυχία με Μπάλλα\nΤο παιχνίδι δεν ξεκίνησε με τους καλύτερους δυνατούς οιωνούς από αγωνιστικής μεριάς για τον Ατρόμητο καθώς είδε τον Μπάλλα να αντικαθίσταται από τον Καραμάνο στο 11' μετά από σοβαρό τραυματισμό του πρώτου. Ο Ταυλαρίδης ήταν εκείνος που χτύπησε σοβαρά τον συμπαίκτη του κατά λάθος. Για την ακρίβεια τον κλώτσησε τον συμπαίκτη του στην προσπάθειά του να διώξει την μπάλα με συνέπεια να τον χτυπήσει σοβαρά.\nΠατούσε καλύτερα ο Ατρόμητος\nΠαρά τον τραυματισμό του Μπάλλα οι Περιστεριώτες πατούσαν πιο καλά από τον Ολυμπιακό στα πρώτα 25 λεπτά του αγώνα, δημιουργώντας προβλήματα στους Πειραιώτες και από τον άξονα και από την δεξιά τους πλευρά. Η μεγάλη ευκαιρία του Ατρομήτου σημειώθηκε στο 21' όταν ο Καραμάνος έβγαλε εξαιρετική πάσα στον Ναπολεόνι που έφυγε απέναντι από τον Ρομπέρτο στέλνοντας με πλασέ την μπάλα ελάχιστα άουτ.\nΟι παίκτες του Γιώργου Παράσχου είχαν πολύ καλή στιγμή και στο 34'. Ο Ναπολεόνι βρήκε τον Φυτανίδη που απέναντι από τον Ρομπέρτο θέλησε να τον πλασάρει, ενώ θα μπορούσε να προχωρήσει, δίνοντας το δικαίωμα στον Ισπανό να μπλοκάρει και μάλιστα αρκετά εύκολα την μπάλα.\nΑνέβηκε και πίεσε ο Ολυμπιακός\nΟι παίκτες του Μίτσελ αν και σε μία ακόμα αναμέτρηση έδειξαν πως έχουν σαφή προβλήματα στον άξονά τους καθώς και στην ανάπτυξη και στην σωστή κυκλοφορία της επίθεσης με κύριο “όπλο” τον Φετφατζίδη που ήταν εκ νέου ιδιαίτερα θετικός πρέσαραν τον Ατρόμητο και δημιούργησαν φάσεις για γκολ.\nΣτο 28' ο Ολυμπιακός έκανε την πρώτη καλή του στιγμή με τον Φετφατζίδη από δεξιά να πασάρει προς τον Ντομίνγκες, που έπιασε το σουτ στέλνοντας τη μπάλα άουτ. Στο 39' μετά από πολύ ωραία προσπάθεια του Κάμπελ ο Κοσταρικανός βρήκε τον Φετφατζίδη ο οποίος με απευθείας σουτ έστειλε τη μπάλα ελάχιστα δίπλα από το δοκάρι του Σηφάκη.\nΑλλαγές με το… καλημέρα και 0-1\nΟ Μίτσελ βλέποντας πως έπρεπε να αλλάξει την εικόνα του Ολυμπιακού στο Β' μέρος προχώρησε σε δύο αλλαγές. Ο Φουστέρ και ο Σαβιόλα πήραν τις θέσεις των Φετφατζίδη και Σαλίνο. Ο Ατρόμητος όμως δεν είχε πει την τελευταία του λέξη.\nΣε μία στιγμή όπου άξονας και άμυνα του Ολυμπιακού δεν λειτούργησαν όπως θα έπρεπε ο Φυτανίδης τροφοδότησε με κεφαλιά τον Ναπολεόνι στο 47' και εκείνος ευρισκόμενος ανάμεσα σε Σιόβα και Μανωλά έκανε το 0-1! Αμέσως μετά άρχισαν οι αποδοκιμασίες από τον κόσμο.\nΟλική ανατροπή με Φουστέρ και σούπερ Σαβιόλα!\nΗ χαρά των φιλοξενούμενων δεν κράτησε για πολύ. Στο 51' ο Φουστέρ έφερε το παιχνίδι στα ίσια. Οι ερυθρόλευκοι εκτέλεσαν ωραία την κομπίνα στο φάουλ και ο Ισπανός έπειτα από πάσα του Μήτρογλου με δυνατό σουτ νίκησε τον Σηφάκη κάνοντας το 1-1.\nΛίγο μετά ήρθε και το 2-1 με τον Σαβιόλα να… ανοίγει λογαριασμό για φέτος. Στο 54' ο Αργεντινός άσος με κεφαλιά βρήκε δίχτυα έπειτα από εκτέλεση κόρνερ του Τσόρι Ντομίνγκες. Το δεύτερο τέρμα αποτέλεσε δε την απαρχή για την πλήρη αντεπίθεση των Πειραιωτών.\nΚυριαρχία Ολυμπιακού, δοκάρι και ακυρωθέν γκολ\nΗ πολύ καλή παρουσία του Μπονγκ και στο επιθετικό σκέλος με βοήθεια στην ανάπτυξη με την συνύπαρξη των Μήτρογλου και Σαβιόλα στην γραμμή κρούσης και την συμβολή του Τσόρι Ντομίνγκες επέφεραν την άνοδο του Ολυμπιακού και την αύξηση των φάσεων του για γκολ. Στο 59' μετά από ωραία προσπάθεια του Μπονγκ η μπάλα γύρισε στον Σαβιόλα ο οποίος από καλή θέση αστόχησε.\nΣτο 62' ο πολύ καλός απόψε Σαβιόλα βρήκε τον Ντομίνγκες, που επιχειρήσει να βρει τον Μήτρογλου με τον Φυτανίδη να διώχνει την τελευταία στιγμή σε κόρνερ. Στο 63' ήρθε και το δοκάρι για τους γηπεδούχους με το σουτ του Σαβιόλα και τον Μήτρογλου να μην μπορεί από κοντά να κάνει το 3-1.\nΌσο περνούσαν τα λεπτά οι παίκτες του Μίτσελ παρουσιάζονταν ολοένα και πιο βελτιωμένοι με συνοχή και “δέσιμο” στις γραμμές τους, καλή λειτουργία στην επίθεση, θετική ανάπτυξη αλλά και αρκετές φάσεις. Ο Ατρόμητος αποπειράθηκε με τον Μπρίτο και τον Γκαρσία να ισοφαρίσει στο 83' δίχως να τα καταφέρει.\nΣτο 85' ο Μήτρογλου από κοντά σκόραρε για το 3-1 με τον Σπάθα και τους βοηθούς του να το ακυρώνουν ως οφσάιντ σε μία φάση όπου όμως ο διεθνής φορ φάνηκε να είναι στην ίδια ευθεία με τους αμυντικούς του Ατρομήτου. Είχε προηγηθεί στην φάση σουτ του Τσόρι Ντομίνγκες. Έτσι ο ηλεκτρονικός πίνακας "έγραψε" το τελικό 2-1.\nMan of the match: Ο Χαβιέ Σαβιόλα μαζί με τον Νταβίντ Φουστέρ. Πολύ καλό πρόσωπο και από τους δύο παίκτες στο επιθετικό και δημιουργικό σκέλος. Είναι οι δύο ποδοσφαιριστές που άλλαξαν την ροή του αγώνα με τα γκολ τους και την εν γένει παρουσία τους. Ειδικά ο Αργεντινός άσος φανέρωσε την μεγάλη του κλάση καθώς εκτός από το σκοράρισμα και ότι μπορούσε να βάλει και άλλο τέρμα, συνέβαλλε σημαντικά στο να βγουν και φάσεις για άλλα τέρματα.\nΑδύναμος κρίκος: Ο Λεάντρο Σαλίνο για ακόμα ένα ματς δεν στάθηκε στο ύψος του. Ως δεξί μπακ αντιμετώπισε ουκ ολίγα προβλήματα στην πλευρά του έχοντας κυρίως αμυντικά “ζητήματα” με τους παίκτες των φιλοξενούμενων. “Πονοκέφαλοι” προκλήθηκαν για τον Ολυμπιακό και στον άξονά του κυρίως όσον αφορά στο πρώτο μέρος. Για τον Ατρόμητο άμυνα και Σηφάκης δεν βρέθηκαν στην καλύτερη δυνατή κατάσταση.\nΣτο ύψος του: Από μεριάς Ολυμπιακού κυρίως ο Μπονγκ έχει κάνει ένα καλό ματς και αμυντικά αλλά και επιθετικά βοηθώντας αισθητά και στην δημιουργία. Για τους ερυθρόλευκους και οι Τσόρι Ντομίνγκες και Φετφατζίδης ανέδειξαν θετικό πρόσημο ενώ καλό πρόσωπο είχε και ο Σάμαρης. Στον Ατρόμητο σε καλή μέρα ήταν ο σκόρερ Ναπολεόνι και ο Μπρίτο ενώ προσπάθησε αρκετά και ο Ουμπίδες.\nΗ γκάφα: “Μείον” για την άμυνα του Ατρομήτου. Πιάστηκε “αδιάβαστη” στα τέρματα των Φουστέρ και Σαβιόλα και ειδικά στην πρώτη περίπτωση με την “κομπίνα” που έγινε για να πάει η μπάλα στον Ισπανό ο οποίος δεν πιέστηκε στο σουτ που έκανε. Στα "στημένα" ο Ατρόμητος αποδείχθηκε πως είχε "θέμα"…\nΤο στραγάλι: Δεν έλλειψαν τα λάθη από τον Σπάθα και τους βοηθούς του για διάφορες υποδείξεις που είχαν να κάνουν κυρίως με αντικανονικά μαρκαρίσματα. Ο ρέφερι ελέγχεται επίσης για το γκολ που ακύρωσε στον Ολυμπιακό στο 85' με τον Μήτρογλου να δείχνει πως είναι στην ίδια ευθεία με τους αντίπαλους αμυντικούς.\nΤο ταμείο του Gazzetta: Ο Ολυμπιακός χρειάστηκε απλά μόλις λίγα λεπτά με τον Χαβιέ Σαβιόλα στο γήπεδο για να πάρει αυτό που ήθελε από τον Ατρόμητο. Οι πρωταθλητές μετά από ένα αρνητικό πρώτο μέρος με τους Περιστεριώτες και αφότου είχαν μείνει πίσω στο σκορ με 0-1 ανέβασαν για τα καλά ρυθμούς, έπαιξαν στο Β' ημίχρονο ιδιαίτερα καλό ποδόσφαιρο και γύρισαν το παιχνίδι για να διαμορφώσουν το τελικό 2-1. Μάλιστα οι ερυθρόλευκοι είχαν την δυνατότητα να βάλουν και άλλα τέρματα στο δεύτερο 45λεπτο. Πολύ καλό ματς από τον Αργεντινό που θα κάνει σίγουρα την διαφορά καθώς και από τον πάντα χρήσιμο Φουστέρ. Οι ποδοσφαιριστές του Παράσχου πάντως πάλεψαν αρκετά, στάθηκαν αρκετά καλά και κυνήγησαν μέχρι το τέλος ένα θετικό αποτέλεσμα. Οι Πειραιώτες πάντως σε ακόμα μία αναμέτρηση έβγαλαν “προβλήματα” και έδειξαν πως θέλουν σαφέστατα και άλλη βελτίωση.\nΟΛΥΜΠΙΑΚΟΣ: Ρομπέρτο, Σαλίνο (46’ Σαβιόλα), Μπονγκ, Μανωλάς, Σιόβας, Μανιάτης (73’ Μετζανί), Σάμαρης, Ντομίνγκες, Φετφατζίδης (46’ Φουστέρ), Κάμπελ, Μήτρογλου.\nΑΤΡΟΜΗΤΟΣ: Σηφάκης, Ταυλαρίδης, Φυτανίδης, Μπρίτο, Ναπολεόνι (76’ Παπαδόπουλος), Μπάλλας (11’ Καραμάνος), Γιαννούλης, Δημούτσος (65’ Παπουτσογιαννόπουλος), Ούμπιδες, Λαζαρίδης, Γκαρσία.


Προς όλους τους υπεύθυνους...Δήμο, Περιφέρεια, Λιμεναρχείο κοκ. 2 ~ katarraktisvillage\nHome » » Προς όλους τους υπεύθυνους...Δήμο, Περιφέρεια, Λιμεναρχείο κοκ. 2\nΑνώνυμος 9/2/15 13:41\nΠολλοί άνθρωποι θα πιστέψουν βλέποντας αυτές τις φωτογραφίες ότι οι ζημιές είναι αποτέλεσμα της κακοκαιρίας των τελευταίων δεκαπέντε ημερών.\nΤα πράγματα δεν είναι τόσο απλά όμως. Αυτά το φαινόμενα της υποχώρησης των\nπαραθαλάσσιων τοιχίων έχουν ξεκινήσει εδώ και τέσσερα χρόνια. Αυτό αποδεικνύεται από το γεγονός ότι το τοπικό συμβούλιο του Καταρράκτη εντάσσει την επισκευή τους στο τεχνικό πρόγραμμα του Δήμου το τελευταία τρία χρόνια ανελλιπώς .\nΑυτή την τριετία έχουν επισκεφθεί τη περιοχή οι τεχνικές υπηρεσίες του Δήμου πάνω από πέντε φορές και φεύγουν πάντα με την διαπίστωση ότι υπάρχει πρόβλημα και ότι θα μεριμνήσουν για αυτό. Το αποκορύφωμα όλων ήταν επιστολή\nπου στάλθηκε από τη διεύθυνση τεχνικών υπηρεσιών του Δήμου με ημερομηνία\n14/01/2015 προς το τοπικό συμβούλιο Καταρράκτη, ότι την εκπόνηση της μελέτης\nγια την επισκευή, προσπαθούν να την εντάξουν σε χρηματοδοτικό πρόγραμμα του ΕΣΠΑ.\nΌλοι γνωρίζουμε καλά ότι για να εκπονηθεί η μελέτη και να υλοποιηθεί\nτο έργο, αν όλα πάνε καλά θα χρειασθεί το λιγότερο μία τριετία. Τα έντονα καιρικά φαινόμενα και η δύναμη της θάλασσας πιστεύουν ότι θα μας δώσουν αυτήν τη πίστωση χρόνου?\nΕίναι ένα απλό παράδειγμα για το πώς αντιμετωπίζεται ένας περιφερειακός\nπαραθαλάσσιος <> οικισμός και από τη προηγούμενη Δημοτική αρχή αλλά και από τη τωρινή.\nΑυτά τα παραθαλάσσια τοιχία είχαν κατασκευασθεί πριν από δέκα με δεκαπέντε χρόνια από τον Δήμο Ιωνίας. Σημερινοί υπάλληλοι του Δήμου Χίου είχαν εκπονήσει τις μελέτες κατασκευής τους καθώς επίσης, είχαν υπογράψει και για την παραλαβή τους.\nΌταν ξεκίνησε πριν τέσσερα χρόνια το φαινόμενο της διάβρωσης\nκαι της υποχώρησης των τοιχίων οι τεχνικές υπηρεσίες έγιναν άμεσα γνώστες του προβλήματος. Αδιαφόρησαν και δεν έλαβαν κανένα μέτρο ώστε να προλάβουμε\nτη ζημία στη αρχή της και να επισκευασθεί με μικρό σχετικά κόστος. Τώρα πρέπει\nνα τα γκρεμίσουμε και να τα φτιάξουμε ξανά από τη αρχή.\nΑυτοί οι υπάλληλοι δεν πρέπει κάποια στιγμή να λογοδοτήσουν για την αδιαφορία τους και για την ανικανότητα τους. Δικά μας λεφτά σπαταλούν.


Ίλβα Γιόχανσον: Ανάγκη να προστατευτούν τα εξωτερικά σύνορα της ΕΕ | Euronews\nΑπό Euronews with ΑΠΕ ΜΠΕ • ανανεώθηκε πριν: 21/06/2021\nJohanna Geron - Πνευματικά Δικαιώματα Johanna Geron/AP\nΕρωτηθείσα αν είναι διατεθειμένη να αποδεχθεί μία «βήμα προς βήμα» προσέγγιση στο προτεινόμενο Σύμφωνο Μετανάστευσης και Ασύλου, η επίτροπος αναφέρει: «Σημειώνουμε πρόοδο. Την προηγούμενη εβδομάδα συναντηθήκαμε για πρώτη φορά (σ.σ. με τους υπουργούς Εσωτερικών της ΕΕ) με φυσική παρουσία μετά από 10 μήνες τηλεδιασκέψεων. Πρόκειται για ένα πολύ μεγάλο πακέτο, με επτά νομοθετικές προτάσεις και 500 σελίδες νομοθεσίας. Ορισμένες προτάσεις δε συνδέονται με τη συνολική προσέγγιση, επομένως είναι δυνατόν να προχωρήσουν αυτόνομα. Πιστεύω ότι είναι δυνατόν να προχωρήσουμε σε στάδια χωρίς να αγγίξουμε την ισορροπία μεταξύ ευθύνης και αλληλεγγύης, κι ας πρόκειται για ευαίσθητο θέμα. Κανένας δεν πίστευε ότι θα ήταν εύκολο. Τα κράτη-μέλη πιθανόν δε θα πάρουν ακριβώς αυτό που θέλουν, αλλά πιστεύω ότι είναι εφικτή η επίτευξη συμβιβασμού, επί του οποίου όλα τα κράτη-μέλη θα μπορέσουν να συμφωνήσουν». Η ίδια αναμένει τροποποιήσεις επί του κειμένου του Συμφώνου, ελπίζει πάντως ότι αυτό θα υιοθετηθεί στο μεγαλύτερο μέρος του. «Ωστόσο, δεν μπορώ να γνωρίζω, εάν όλα τα κράτη-μέλη θα ψηφίσουν υπέρ. Το Σύμφωνο δεν είναι πανάκεια. Όμως είναι καλύτερο από την απουσία συμφωνίας. Δεν μπορούμε να αναζητούμε την τέλεια λύση, αλλά αυτήν που θα μας επιτρέψει να διαχειριστούμε καλύτερα τη μετανάστευση».\nΚληθείσα, τέλος, να σχολιάσει την απόφαση της Δανίας για ανάθεση των διαδικασιών ασύλου σε τρίτες χώρες, δηλώνει ότι στο θέμα αυτό υπάρχει ένα τεράστιο ερωτηματικό, εάν δηλαδή η απόφαση αυτή συνάδει με τη Σύμβαση της Γενεύης. «Κατά τη γνώμη μου, δε σέβεται το πνεύμα της Σύμβασης», υποστηρίζει, εκφράζοντας παράλληλα την πίστη της ότι η Δανία δε θα αποτελέσει παράδειγμα προς μίμηση για άλλες χώρες της ΕΕ. «Πρόκειται για μία κακή, μη ρεαλιστική ιδέα. Χρειάστηκε να επενδύσω πολλή ενέργεια για να οικοδομήσω και πάλι σχέσεις εμπιστοσύνης με χώρες-εταίρους. Δε μπορούμε να τους υποδεχτούμε όλους, αλλά πρέπει να αναλάβουμε το κομμάτι που μας αναλογεί. Είναι ηθική μας υποχρέωση. Και η απόφαση της Δανίας δε με βοηθάει να οικοδομήσω εμπιστοσύνη με χώρες-εταίρους».\nΠερισσότερες πηγές • Le Soir\nΚύπρος: Αισιόδοξη για το νέο Σύμφωνο Μετανάστευσης και Ασύλου η Επίτροπος Γιόχανσον\nΊλβα Γιόχανσον από Λέσβο: Να δοθεί ευρωπαϊκή διάσταση στο μεταναστευτικό


Best Western Hotel Nazionale, Sanremo Ξενοδοχεία - Skyscanner\nCorso Matteotti 3, 18038, Sanremo, Ιταλία\nΠολύ καλόΜε βάση 1395 κριτικές\nΚαταπληκτική υποδοχή. Άνετα κρεβάτια. Ωραίο κτίριο.\nΑυτό το κατάλυμα (Best Western Hotel Nazionale, Sanremo) βρίσκεται στο κέντρο της πόλης, μόλις 2 λεπτά με τα πόδια από: Καζίνο Sanremo και 5 λεπτά με τα πόδια από: Μουσείο του Palazzo Borea d'Olmo. Στις σημαντικές παροχές περιλαμβάνονται γρήγορο check-in, δωρεάν εφημερίδες στο λόμπι και υπηρεσίες στεγνοκαθαριστηρίου/πλυντηρίων. Στους χώρους μας θα βρείτε στάθμευση χωρίς παρκαδόρο (με χρέωση).\nΕξαιρετικό ρομαντικό ξενοδοχείο. Καταπληκτική τοποθεσία. Πανέμορφη παραλία.\nΦοβερό πρωινό. Καταπληκτικό πρωινό. Ωραίο πρωινό.\nΔωμάτιο καλού μεγέθους. Εκπληκτική θέα. Αναπαυστικό κρεβάτι.\nΉσυχο ξενοδοχείο. Δωμάτιο καλού μεγέθους. Αναπαυστικά κρεβάτια.\nΠλυντήριο ρούχων, Wi-Fi, Επιτρέπονται τα κατοικίδια, Εγκαταστάσεις για άτομα με ειδικές ανάγκες, Πολύγλωσσο προσωπικό, Ανελκυστήρας, Μη καπνίζοντες, Χρηματοκιβώτιο\nΣπα, Σολάριουμ, Ατμόλουτρο


Καθηγητές Ξένων Γλωσσών ΕΝΩΤΙΚΗ ΠΡΩΤΟΒΟΥΛΙΑ: Ο κ. Μιχαηλίδης εφ’ όλης της ύλης\nΟ κ. Μιχαηλίδης εφ’ όλης της ύλης\nΟ πρόεδρος της Πανελλήνιας Ομοσπονδίας Ιδιοκτητών Κέντρων Ξένων Γλωσσών (PALSO), κ. Γιάννης Μιχαηλίδης, ήταν αυτός που εκπροσώπησε την εργοδοσία των ΚΞΓ στην επιτροπή μορφωτικών υποθέσεων της Βουλής. Από την επιτροπή έλαμψε δια της απουσίας του ο έτερος καππαδόκης, πρόεδρος του Πανελλήνιου Συνδέσμου Καθηγητών-Ιδιοκτητών Ξένων Γλωσσών (EUROPALSO), κ. Γιώργος Ζηκόπουλος. Έτσι, ο κ. Μιχαηλίδης έμεινε μόνος να βάλλει κατά μιας τροπολογίας[i] που περιέχει ως επί το πλείστον ευνοϊκές ρυθμίσεις για τους εργαζόμενους καθηγητές σε ΚΞΓ και ΦΜΕ. Ας εξετάσουμε λοιπόν τα όσα με πάθος υποστήριξε.\nΆρθρο 28 παρ. 3\n«Το εβδομαδιαίο ωράριο πλήρους διδακτικής απασχόλησης στα φροντιστήρια και τα κέντρα ξένων γλωσσών καθορίζεται στις είκοσι μία (21) διδακτικές ώρες. Η συμπλήρωση πλήρους εβδομαδιαίου ωραρίου αντιστοιχεί σε είκοσι πέντε (25) ένσημα μηνιαίως, ανεξαρτήτως της κατανομής των διδακτικών ωρών μέσα στην εβδομάδα».\nΠώς απαντά σε αυτό κ. Μιχαηλίδης;\n«Και όσον αφορά τις αμοιβές -επειδή δεν ανήκω στους ανθρώπους που έχουνε γαλέρες και έχουνε σκλάβους- και τα δύο μου παιδιά έχουν εργαστεί με ωράρια περιορισμένης εργασίας, περιορισμένης- αναγκάζομαι εγώ και αναγκάστηκα επί χρόνια να τσοντάρω το εισόδημά τους. Και η γυναίκα μου, όταν θα μείνει χήρα, με τον νόμο που έγινε στα 55, και δε θα είναι στα 55 γιατί είναι μικρότερή μου, και ενώ εγώ πληρώνω 50 χρόνια- είμαι 70, καλά κάνω – το απόγευμα κάνω ανάλυση και εξέταση και πιθανότατα να πάω για διαχωρισμό αορτής για επέμβαση που στην Ελλάδα έχει 40% πιθανότητες θανάτου επί τόπου. Αυτό είναι το σύστημα το οποίο πληρώνω. Εγώ ο ιδιοκτήτης της γαλέρας! Και η γυναίκα μου, όταν πεθάνω θα είναι χήρα και άπορη. Αυτή είναι η πραγματικότητα! Και σ’ αυτήν ζούμε. Και έχω πει, σας παρακαλώ, δεν λέω ότι το κάνετε από πρόθεση, αλλά μη με κάνετε να νοιώθω εγώ που τα παιδιά μου υποφέρουν με ωράρια περιορισμένης εργασίας, ενώ 21 ζητάνε κάποιοι άλλοι. Εμένα εργαζόντουσαν 12 ώρες. Αυτή είναι η πραγματικότητα. Κάντε νόμο και γι’ αυτά, κύριε Υπουργέ! Και όχι διακριτική μεταχείριση! Μακάρι να μπορούσαμε σε όλους! Δεν είναι η πραγματικότητα όμως, η ελληνική!» [ii]\nΚατ’ αρχάς, να ευχηθούμε στον κ. Μιχαηλίδη περαστικά και σιδερένιος. Αλλά τόσο ο ρόλος του ως οικογενειάρχης, ως πατέρας και ως σύζυγος καθώς και η υποαπασχόληση των τέκνων του δεν αποτελούν λόγους επαρκείς για να αποσυρθεί η συγκεκριμένη ρύθμιση. Αντιθέτως, ο συνάδελφος και εκπρόσωπος του Σωματείου Εργαζομένων στα Φροντιστήρια Καθηγητών (ΣΕΦΚ), Ανδρέας Σεληνιωτάκης, παραθέτει, αν μη τι άλλο, πιο σοβαρούς λόγους για την υπερψήφιση της ρύθμισης αυτής.\n«Ανακαλύψαμε ότι μας αφαιρέσανε το διδακτικό ωράριο. Δηλαδή, μας είπανε ούτε λίγο, ούτε πολύ, ότι τα φροντιστήρια είναι εκπαιδευτικές μονάδες, βρε παιδί μου, κάνουνε και εκπαιδευτικό έργο, θέλω και ζεστό χρήμα, ρευστό, από το κράτος για να κάνω την ενισχυτική διδασκαλία με voucher, μας λέγανε […] αλλά ο εργαζόμενος που κάνει μάθημα δεν είναι εκπαιδευτικός. Γιατί αν είναι εκπαιδευτικός, έχει μειωμένο ωράριο. Γιατί όταν σταματήσει το μάθημα δεν τελειώνει η εργασία του. Είναι πασίγνωστο! Δεν υπάρχει στην Ευρώπη, στον κόσμο, εκπαιδευτικός που να κάνει 40 ώρες διδασκαλία.[…]\nΌπως με πιστοποιείς και με λες δάσκαλο, και μου λες θέλω το πτυχίο σου, τις ιατρικές εξετάσεις, θέλω να έχεις λευκό ποινικό μητρώο, θέλω να έχεις άδεια διδασκαλίας, θα μου αναγνωρίσεις και ένα εκπαιδευτικό ωράριο. Τόσο απλά!\nΓιατί 21 ώρες; Τώρα χτυπιούνται για τις 21. Είκοσι μία είχαν οι συμβάσεις ελεύθερων διαπραγματεύσεων με τους εργοδότες όλη τη διάρκεια της μεταπολίτευσης. Στα Κέντρα Ξένων Γλωσσών είχαν 18.»[iii]\nΣτα ΚΞΓ ήταν, όντως, 18. Αυτό ίσχυε ιστορικά έως και το 2011 και αυτό απαιτούμε. Το παρακάτω απόσπασμα είναι από ΣΣΕ που υπέγραψε η PALSO, η ίδια ομοσπονδία την οποία εκπροσωπεί τώρα ο κ. Μιχαηλίδης, με την ΟΙΕΛΕ το 2005.\nΚαθορισμός Βασικού Μισθού και Ωρομισθίου\nΑπό 1.9.2005 αυξάνονται τα κατώτατα όρια:\nα. Του βασικού μηνιαίου μισθού, για 18ωρη εβδομαδιαία απασχόληση κατά 4,9% και διαμορφώνονται σε 586,40 Ευρώ»[iv].\nΟ κύριος Μιχαηλίδης ξεχνάει βέβαια ότι στον υπολογισμό του ωρομισθίου που προκύπτει από τη διαίρεση του άθλιου βασικού μισθού της Εθνικής Γενικής Συλλογικής Σύμβασης με τις 40 ώρες, το αποτέλεσμα είναι 3,52 ευρώ την ώρα. Λεπτομέρειες…\nΜάλλον ο κ. Μιχαηλίδης το ξέχασε επειδή είναι ιδιαίτερα πικραμένος με την αδικία που συντελείται εις βάρος των παιδιών του. Ή μήπως όχι; Μήπως οι λόγοι που το ξέχασε είναι άλλοι; Με επιστολή του που αναρτήθηκε στον ιστότοπο xenesglosses.eu επιχειρεί να αναδείξει τις «παγίδες» της εν λόγω τροπολογίας και αναφέρει:\n«Πολλοί διάβασαν την γνωστή τροπολογία του υπουργού παιδείας και τις σχετικές ανακοινώσεις μας και άκουσαν όσα ειπώθηκαν στη Βουλή. Φοβάμαι όμως ότι λίγοι, άτομα και φορείς, έχουν αντιληφθεί τις παγίδες. Είναι πολλές. Στον υπολογισμό του ωρομισθίου που κοινοποιώ αντικαταστήστε τις 40 ώρες του πλήρους ωραρίου τις Εθνικής Συλλογικής Σύμβασης (μόνο αυτή υπάρχει) με τις 21 ώρες της τροπολογίας (πλήρες ωράριο). Θα διαπιστώσετε αμέσως ότι το ωρομίσθιο διπλασιάζεται. Αν αυτό που προβλέπεται από την εργασιακή νομοθεσία δεν θα έχει εφαρμογή σε εμάς, να το διευκρινίσουν. Η τροπολογία αναφέρει μόνο ότι πλήρες ωράριο για τους καθηγητές αποτελούν οι 21 ώρες εβδομαδιαίως».[v]\nΟ κ. Μιχαηλίδης δηλώνει δημόσια και ανερυθρίαστα αυτό που οι εργοδότες επιθυμούν διακαώς αλλά δεν τολμούν να πουν ανοικτά. Ότι για να πάρει ένας καθηγητής το βασικό μισθό, πρέπει να διδάξει 40 ώρες. Κατά τα άλλα, απορεί και εξανίσταται όταν αποκαλούν τα ΚΞΓ γαλέρες.\nΆρθρο 28 παρ. 2\n«Κατά τις ημέρες αργιών και διακοπών οι διδάσκοντες / καθηγητές δικαιούνται τις αντίστοιχες αποδοχές, χωρίς να υποχρεούνται να εργάζονται. Σε περίπτωση απασχόλησης τους κατά τις Κυριακές και τις διακοπές, οι αποδοχές καταβάλλονται προσαυξημένες σύμφωνα με την κείμενη νομοθεσία.»\nΆρθρο 34 παρ.3\n«Με υπουργική απόφαση καθορίζονται οι ημέρες διακοπών και αργιών όλων των δομών, ιδιωτικών και δημοσίων, της μη τυπικής εκπαίδευσης».\nΌπως είναι προφανές, το υπουργείο με την παρούσα τροπολογία δεν ξεκαθαρίζεται το θέμα των αργιών αλλά το αναβάλλει για αργότερα.\nΩστόσο, ο κ. Μιχαηλίδης αγωνιά: «Υπάρχει νομοθεσία για τις αργίες. Εγγράφως σας ζήτησα να μου πείτε τις αργίες που ορίζετε. Τις ονομάζετε υποχρεωτικές ή προαιρετικές; Πού βρίσκονται αυτές οι αργίες; Είναι κατ’ έθιμον; Είναι αναγκαστικές; Είναι κατ’ εξαίρεσιν; Η νομοθεσία είναι σαφέστατη. Θα αγνοήσετε πλήρως την εργατική νομοθεσία; Εγώ δεν ξέρω άλλη! Η λέξη «αργίες» από μόνη της μέσα στο νόμο είναι παγιδευτική και παραπλανητική. Πρέπει να προσδιοριστεί τι θα είναι αυτό. Λοιπόν, μέχρι να προσδιοριστεί, παρακαλώ βγάλτε το και να το συζητήσουμε τι είναι αυτό.»[vi]\n«Αργίες κατ’ έθιμον, αργίες κατ’ εξαίρεσιν, αργίες αναγκαστικές». Μα, γιατί μπερδεύεται τόσο πολύ ο κ. Μιχαηλίδης; Αυτές οι αργίες έχουν καθοριστεί ήδη από το 1982 (ΦΕΚ 474 τ.Β), από το υπουργείο παιδείας, και όχι εργασίας, αφού τα ΚΞΓ είναι εκπαιδευτικές μονάδες και σχολεία που παράγουν εκπαιδευτικό έργο και άρα οφείλουν να έχουν ομοιόμορφη λειτουργία. Αυτές είναι:\nΕίναι απορίας άξιον πώς ο κ. Μιχαηλίδης, πρόεδρος ομοσπονδίας, δεν γνωρίζει την εν λόγω υπουργική απόφαση που είναι σε ισχύ. Αν ήμασταν κακοπροαίρετοι θα λέγαμε ότι σκοπίμως μπερδεύεται για να μπερδέψει. Γιατί τόσος ντόρος με τις αργίες; Μήπως δεν ισχύουν πια; Πότε, πώς και γιατί καταργήθηκαν; Σε αυτά επιχειρεί να δώσει απαντήσεις ο εκπρόσωπος του ΣΕΦΚ, Ανδρέας Σεληνιωτάκης.\n«Υπάρχει ένα μεγάλο θέμα με τις αργίες και αφορά το υπουργείο παιδείας. Θέλω να πω μόνο το εξής: οι αργίες έχουν μια συμβολική και ουσιαστική σημασία, εντάσσονται στην εκπαιδευτική διαδικασία. Μαζί με τις διακοπές, διακόπτουν το ωρολόγιο πρόγραμμα και επιτρέπουν σε μαθητές και καθηγητές να συνταχθούν. Υπάρχουν σε όλα τα εκπαιδευτικά συστήματα. Είναι μια αναγκαιότητα που είχε γίνει αποδεκτή από όλους.\nΜετά την κατάργηση των ΣΣΕ που περιέγραφαν τις εκπαιδευτικές αργίες, εμφανίστηκε ένας κανιβαλικός ανταγωνισμός από όλους τους εργοδότες –και μάλιστα με τα φτηνά ωρομίσθια σε καλούσαν με 3 ευρώ να πας να δουλέψεις- που λέγανε εμείς δουλεύουμε πάντα. «25η Μαρτίου, 28η Οκτωβρίου;» «Βεβαίως το δικό μας φροντιστήριο είναι ανοικτό, οι άλλοι κλείνουν» «Πρωτομαγιά, 17 Νοέμβρη, είναι δυνατόν;» «Είναι δυνατόν». Αυτό πρέπει να το σταματήσουμε.\nΘα πω μόνο αυτό, πολύ γρήγορα. Ο έλληνας έφηβος ξεκινάει τη Δευτέρα στις οκτώ η ώρα το πρωί και τελειώνει την Παρασκευή το βράδυ στις 10:30 στο φροντιστήριο. Το Σάββατο το φροντιστήριο είναι ανοικτό, ανάμεσα είναι ξένες γλώσσες κ.λπ. Την Κυριακή το πρωί του ζητάνε τεστ. Αργίες δεν υπάρχουνε, διακοπές δε θέλουνε. Όταν θα ψάξουμε την αποστροφή των μαθητών στο εκπαιδευτικό σύστημα να κάτσουμε να τα μετρήσουμε πολύ σοβαρά αυτά τα πράγματα γιατί είναι βιασμός εφηβείας.[…] Είναι υποχρέωση του Υπουργείου να περιφρουρήσει την ψυχική υγεία των μαθητών και των καθηγητών εργαζόμενων.»[vii]\nΓι’ αυτό, λοιπόν, μπερδεύεται ο κ. Μιχαηλίδης. Ο ίδιος δεν παρέλειψε να αναφερθεί και στο «κίτρινο» σωματείο με την επωνυμία «Σωματείο Εργαζομένων στα Κέντρα Ξένων Γλωσσών Ν. Αττικής» που έστησε η εργοδοτική ένωση Europalso και τις αμοιβές 3,52 ευρώ την ώρα.\nΛέει λοιπόν: « Προχωράω στην ομοσπονδία. Απ’ το ιδρυτικό της καταστατικό η PALSO έχει αποκλείσει τις αλυσίδες, απ’ το ιδρυτικό της καταστατικό! Και ουδέποτε κομματικοποιήθηκε και το ξέρετε πολύ καλά όλοι αυτό. Και δεν έχει καμία σχέση με όποιο σωματείο ίδρυσε, και το έχετε καταγγείλει εσείς κ. Κουρουτέ (σ.σ. πρόεδρος της ΟΙΕΛΕ), σωματείο εργαζομένων μαϊμού. Δεν έχουμε καμία σχέση μαζί τους και οι δικοί μας άνθρωποι δεν πληρώνουν αυτά που άκουσα. Αντίθετα, και εδώ το λέω στους αξιοσέβαστους βουλευτές του ΣΥΡΙΖΑ, το σωματείο το οποίο έφτιαξε σωματείο εργαζομένων μαϊμού, πρόκειται να κάνει σύντομα ένα συνέδριο και πηγαίνουν δύο υπουργοί και ένας βουλευτής του ΣΥΡΙΖΑ .»[viii]\nΜακριά από τον κ. Μιχαηλίδη τέτοιες πρακτικές. Δεν θέλει να έχει σχέσεις ούτε με το Europalso, ούτε με το ψευδοσωματείο, αλλά ούτε και με ωρομίσθια 3,52 μικτά. Ποιο ωρομίσθιο, αλήθεια, πληρώνουν οι δικοί του άνθρωποι; Αν, όπως ανέφερε στην επιστολή του που δημοσίευσαν οι ξένες γλώσσες, το πλήρες εβδομαδιαίο ωράριο του εκπαιδευτικού είναι 40 ώρες τότε το ωρομίσθιο που προκύπτει είναι 3,48 ευρώ.\nΤην εποχή που ίσχυαν οι ελεύθερες συλλογικές διαπραγματεύσεις, όμως, είχε άλλη άποψη. Το 2011, ο ίδιος υπέγραφε ΣΣΕ με την ΟΙΕΛΕ[ix] με ωρομίσθιο 9,48 ευρώ. Το 2012, όμως, αυτός και η ομοσπονδία του αιφνιδίως άλλαξαν γνώμη. Στις 17 Φεβρουαρίου στην ιστοσελίδα της PALSO εμφανίζεται η εξής ανακοίνωση:\n«Τέλος, σας υπενθυμίζουμε ότι δεν υφίσταται συλλογική σύμβαση για τους καθηγητές ξένων γλωσσών που να έχει κηρυχθεί υποχρεωτική. Κατά συνέπεια καθηγητής μη εγγεγραμμένος σε σωματείο -μέλος της ΟΙΕΛΕ δεν καλύπτεται από καμία σύμβαση και ισχύει μόνο η ατομική μεταξύ των δύο μερών συμφωνία – σύμβαση. Επιπλέον η Π.Ο.Ι.Κ.Ξ.Γ. το αμέσως επόμενο χρονικό διάστημα, λόγω αλλαγής της νομοθεσίας, βάσει του μνημονίου, θα καταγγείλει και αυτήν ακόμα τη μη κηρυγμένη ως υποχρεωτική σύμβαση.»[x]\nΤι τα χρειάζεται κανείς τα ψευδοσωματεία όταν έχει τα μνημόνια;\nΤέλος, όσον αφορά την ακκομάτιστη ομοσπονδία του αυτό συμβαίνει γιατί έτσι συμφέρει. Στις 2 Αυγούστου, την ίδια ημέρα που διεξαγόταν η συζήτηση στη Βουλή, την ίδια μέρα που η ομοσπονδία παρουσιαζόταν ακκομάτιστη, στο facebook της PALSO υπήρξε η εξής ανάρτηση:\n«Κατατέθηκε αιφνιδιαστικά χτες με τροπολογία νομοσχέδιο που είχε αποσυρθεί. Επικοινωνήστε με τους βουλευτές σας άμεσα!!!!»\nΣυμφέρει τους εργοδότες και τις ομοσπονδίες τους να διατηρούν καλές σχέσεις με όλα τα κόμματα ούτως ώστε όταν προκύψει θέμα να υπάρξει άμεση πρόσβαση παντού, σε όλους τους «βουλευτές τους». Ποιο θα είναι το αίτημα, το ρουσφέτι, στην προκειμένη περίπτωση; Τα ευκόλως εννοούμενα παραλείπονται!\nΑυτός ήταν ο κ. Μιχαηλίδης, ο θιγμένος από τη φρασεολογία της γαλέρας και των κάτεργων της παραπαιδείας και αυτά ήταν όλα όσα θα θέλατε να γνωρίζετε για τη συζήτηση επί της τροπολογίας και ντρεπόσασταν να ρωτήσετε.\n[ii] Στο 1:35:30 του βίντεο http://www.hellenicparliament.gr/Vouli-ton-Ellinon/ToKtirio/Fotografiko-Archeio/#a9a23b3b-3248-4736-847b-a65700bbb1e1\n[iii] Στο 1: 46:00 του βίντεο http://www.hellenicparliament.gr/Vouli-ton-Ellinon/ToKtirio/Fotografiko-Archeio/#a9a23b3b-3248-4736-847b-a65700bbb1e1\n[iv] Στο άρθρο 2 της ΣΣΕ το οποίο υπογράφει η PALSO με την ΟΙΕΛΕ καθορίζεται η εβδομαδιαία απασχόληση στις 18 ώρες. http://www.omed.gr/sites/default/files/RythmiseisEtosKeimeno/sse-84-05_O18__m73.5.pdf\n[vi] Στο 1:37:59 του βίντεο http://www.hellenicparliament.gr/Vouli-ton-Ellinon/ToKtirio/Fotografiko-Archeio/#a9a23b3b-3248-4736-847b-a65700bbb1e1\n[vii] Στο 1:50:03 του βίντεο http://www.hellenicparliament.gr/Vouli-ton-Ellinon/ToKtirio/Fotografiko-Archeio/#a9a23b3b-3248-4736-847b-a65700bbb1e1\n[viii] Στο 4:41 του βίντεο http://www.hellenicparliament.gr/Vouli-ton-Ellinon/ToKtirio/Fotografiko-Archeio/#a9a23b3b-3248-4736-847b-a65700bbb1e1\n[ix] Η τελευταία ΣΣΕ που υπέγραψε το PALSO με την ΟΙΛΕ το 2011 http://www.omed.gr/sites/default/files/RythmiseisEtosKeimeno/da-5-2010-kathigites-kentron-xenon-glosson.pdf\nΑναρτήθηκε από ΕΝΩΤΙΚΗ ΠΡΩΤΟΒΟΥΛΙΑ ΚΑΘΗΓΗΤΩΝ ΞΕΝΩΝ ΓΛΩΣΣΩΝ στις 5:23 π.μ.\nΘΕΣΕΙΣ ΤΗΣ ΕΝΩΤΙΚΗΣ ΠΡΩΤΟΒΟΥΛΙΑΣ ΣΧΕΤΙΚΑ ΜΕ ΤΟ ΝΟΜ...\nΚάλεσμα του ΣΕΦΚ: Πέμπτη 1/9, Ευελπίδων\nΗ ΝΟΜΟΘΕΣΙΑ ΣΤΑ ΧΡΟΝΙΑ ΤΗΣ ΧΟΛΕΡΑΣ\nΘΕΡΙΝΕΣ ΑΣΚΗΣΕΙΣ ΠΑΡΑΠΟΛΙΤΙΚΗΣ: ΤΟ PALSO ΚΑΙ Η «ΤΑ...\nΠαραδοχή PALSO για παρανομίες στην ιδιωτική ξενόγ...\nΤΡΟΠΟΛΟΓΙΑ ΓΙΑ ΤΑ ΚΕΝΤΡΑ ΞΕΝΩΝ ΓΛΩΣΣΩΝ ΚΑΙ ΤΑ ΦΡΟΝ...


Κρατήσεις OnlineΠληρωμές και ΑσφάλειαΝαύλοιe-ticketingSunMilesΠριν από την ΠτήσηΣτο ΑεροδρόμιοΣτον ΑέραΤαξιδεύοντας με παιδιά και βρέφηΦροντίδα ΕπιβατώνΓενικά ΕπιλογέςΠροϋποθέσεις ΣυστήματοςWeb Check inMobile Check-inKiosk Check-in\nΑρχική Σελίδα>Συχνές Ερωτήσεις>Web Check-In\nWeb Check-In Ποιος μπορεί να χρησιμοποιήσει το Web Check-in; Ποιος δεν μπορεί να χρησιμοποιήσει το Web Check-in; Πότε μπορώ να χρησιμοποιήσω το Web Check-in; Μπορώ να χρησιμοποιήσω το Web Check-in για όλες τις διεθνείς πτήσεις; Πότε μπορώ να κάνω check in για διεθνείς πτήσεις; Μπορώ να χρησιμοποιήσω το Web Check-in αν έκλεισα το εισιτήριο μου από ταξιδιωτικό πράκτορα ή από online πράκτορα; Τα γκρουπ μπορούν να χρησιμοποιούν το Web Check-in; Μπορώ να χρησιμοποιώ το Web Check-in αν το δρομολόγιο μου περιλαμβάνει πτήση και με άλλη αερογραμμή; Μπορώ να χρησιμοποιήσω το Web Check-in αν έχω αλλάξει την αρχική μου κράτηση αλλά το ηλεκτρονικό μου εισιτήριο δεν έχει διορθωθεί ; Τι γίνεται αν το όνομα στο διαβατήριο μου δεν ταιριάζει ακριβώς με το όνομα στην κράτηση μου; Μπορώ να δίνω τις αποσκευές μου όταν χρησιμοποιώ το Web Check-in; Τι κάνω μετά το check in; Μπορώ να αλλάξω την προεπιλεγμένη θέση μου χρησιμοποιώντας το Web Check-in; Τι πρέπει να κάνω αν χάσω την τυπωμένη κάρτα επιβίβασης μου; Τι πρέπει να κάνω αν η κάρτα επιβίβασης μου δεν τυπώθηκε σωστά;\nΤι να κάνω αν δεν μπορέσω να φτάσω έγκαιρα για το check in της πτήσης μου (30 λεπτά πριν από την προγραμματισμένη ώρα αναχώρησης); 1. Ποιος μπορεί να χρησιμοποιήσει το Web Check-in; Το Web Check-in επί του παρόντος προσφέρεται σε πελάτες που:\n•\tΈβγαλαν εισιτήριο κι έχουν επιβεβαιωμένη κράτηση •\tΤαξιδεύουν από αεροδρόμια όπου η υπηρεσία web check-in είναι διαθέσιμη\n2. Ποιος δεν μπορεί να χρησιμοποιήσει το Web Check-in; Το Web Check-in επί του παρόντος δεν παρέχεται σε πελάτες που:\n• Ταξιδεύουν ως ασυνόδευτα ανήλικα\n• Ταξιδεύουν σε ομάδα μεγαλύτερη από 9 επιβάτες • Χρειάζονται ειδική βοήθεια\n3. Πότε μπορώ να χρησιμοποιήσω το Web Check-in;\nΜπορείτε να κάνετε check-in online το νωρίτερο 23 ώρες πριν από την αναχώρηση και μέχρι και 3 ώρες πριν από την προγραμματισμένη αναχώρηση της πτήσης.\n4. Μπορώ να χρησιμοποιήσω το Web Check-in για όλες τις διεθνείς πτήσεις; Ναι. Μπορείτε να κάνετε check-in online για διεθνείς πτήσεις που εκτελούνται από τις Κυπριακές Αερογραμμές. Αν ταξιδεύετε διεθνώς με πτήσεις κοινού κωδικού ή με συνεργαζόμενη αερογραμμή, κάντε check στα σημεία ελέγχου των εισιτηρίων.\nBack to top ▲ 5. Πότε μπορώ να κάνω check in για διεθνείς πτήσεις; Συστήνουμε να κάνετε το check in σας για διεθνή ταξίδια τουλάχιστον 3 ώρες πριν από την αναχώρηση σας. Μπορείτε να κάνετε check in online από 24 ώρες μέχρι και 3 ώρες πριν από την αναχώρηση σας.\n6. Μπορώ να χρησιμοποιήσω το Web Check-in αν έκλεισα το εισιτήριο μου από ταξιδιωτικό πράκτορα ή από online πράκτορα; Ναι, εφόσον το εισιτήριο σας βγήκε ηλεκτρονικά, ταξιδεύετε από τα αεροδρόμια Λάρνακας, Πάφου, Αθήνας, Θεσσαλονίκης, Ρόδου, Ηρακλείου και Λονδίνου(Heathrow) και έχετε τον αριθμό επιβεβαίωσης των Κυπριακών Αερογραμμών για την κράτηση σας.\n7. Τα γκρουπ μπορούν να χρησιμοποιούν το Web Check-in; Ομάδες μεγαλύτερες των 20 ατόμων μπορούν να χρησιμοποιούν το Web Check-in, από συγκεκριμμένους προορισμούς.\n8. Μπορώ να χρησιμοποιώ το Web Check-in αν το δρομολόγιο μου περιλαμβάνει πτήση και με άλλη αερογραμμή; Όχι.\n9. Μπορώ να χρησιμοποιήσω το Web Check-in αν έχω αλλάξει την αρχική μου κράτηση αλλά το ηλεκτρονικό μου εισιτήριο δεν έχει διορθωθεί ; Οχι, θα πρέπει να επικοινωνήσετε με τα ακόλουθα τηλέφωνα για περαιτέρω πληροφορίες:\n>Κύπρος / Ελλάδα: 7777 7575 or +357 22365700\n>Ηνωμένο Βασίλειο: 020 8359 1333 or 020 8359 1444 >Μόσχα: +7 495 9358555\n10. Τι γίνεται αν το όνομα στο διαβατήριο μου δεν ταιριάζει ακριβώς με το όνομα στην κράτηση μου; Το όνομα στην κράτηση σας πρέπει να ταιριάζει ακριβώς με αυτό του διαβατηρίου σας. Αν υπάρχει διαφορά, πηγαίνετε στον έλεγχο εισιτηρίων στο αεροδρόμιο με το διαβατήριο σας για να αλλάξετε την κράτηση σας.\n11. Μπορώ να δίνω τις αποσκευές μου όταν χρησιμοποιώ το Web Check-in; Ναι. Αν θα δώσετε αποσκευές πηγαίνετε τις στο σημείο με την επιγραφή “Web Check-in” στο αεροδρόμιο. Αν δεν υπάρχει ειδικό σημείο “ Web Check-in”, τότε πρέπει να πάτε σε σημεία ελέγχου των Κυπριακών Αερογραμμών.\n12. Τι κάνω μετά το check in; Αν δεν θα δώσετε αποσκευές, προχωρήστε κατευθείαν στο σημείο ελέγχου ασφάλειας και μετά στην πύλη αναχώρησης σας. Δεν χρειάζεται να κάνετε check-in στο σημείο ελέγχου εισιτηρίων όταν φτάσετε. Αν πρόκειται να δώσετε αποσκευές πηγαίνετε στο σημείο με την επιγραφή “Quick drop” στα αεροδρόμια και μετά πηγαίνετε στην πύλη.\n13. Μπορώ να αλλάξω την προεπιλεγμένη θέση μου χρησιμοποιώντας το Web Check-in; Ναι, αρκεί αυτό να γίνει πριν από την εκτύπωση της κάρτας επιβίβασης. Σας δείχνουμε όλες τις διαθέσιμες σειρές και θέσεις στην πτήση σας. Όταν όμως τυπώσετε την κάρτα επιβίβασης σας με την επιλεγμένη θέση, δεν μπορείτε να αλλάξετε ξανά τη θέση σας.\n14. Τι πρέπει να κάνω αν χάσω την τυπωμένη κάρτα επιβίβασης μου; Μπορείτε να βάλετε ξανά τα στοιχεία σας μπαίνοντας στο Web Check-in μέσω του cyprusair.com\n15. Τι πρέπει να κάνω αν η κάρτα επιβίβασης μου δεν τυπώθηκε σωστά; Βεβαιωθείτε ότι προσπαθήσατε να χρησιμοποιήσετε τα χαρακτηριστικά του browser σας για να τυπώσετε την κάρτα επιβίβασης σας, όπως θα κάνατε για να τυπώσετε οποιαδήποτε άλλη σελίδα από το Διαδίκτυο. Πρόβλημα στην εκτύπωση μπορεί να σχετίζεται με τον browser σας, το δίκτυο, ή τον εκτυπωτή και όχι με το Web Check-in.\nΑν δεν καταφέρετε να τυπώσετε την κάρτα επιβίβασης σας, παρακαλούμε να διορθώσετε το πρόβλημα με τον εκτυπωτή σας και να ξανατυπώσετε την κάρτα επιβίβασης σας. 16. Τι να κάνω αν δεν μπορέσω να φτάσω έγκαιρα για το check in της πτήσης μου ; Αν δεν μπορείτε να φτάσετε έγκαιρα για το check-in της πτήσης σας, παρακαλούμε να τηλεφωνήσετε στα ακόλουθα τηλέφωνα:\n>Ηνωμένο Βασίλειο: 020 8359 1333 or 020 8359 1444 Back to top ▲ Πολιτική ΑπορρήτουΝομικάΧρήσιμοι ΣυνδέσμοιCorporate Portal


AKTI BELVEDERE ΣΚΆΛΑ ΡΑΧΩΝΊΟΥ - Σκάλα Ραχωνίου, Ελλάδα\nΑκτή Μπελβεντέρε Σκάλα Ραχωνίου\nΠαραλία Παχύ - Σκάλα Ραχωνίου, Σκάλα Ραχωνίου, Ελλάδα\nΤο Ξενοδοχείο Ακτή Ξενοδοχείο είναι κατάλυμα 4-αστέρων που βρίσκεται μόλις 6.8 χλμ από Λιμάνι Θάσου, Μονή Αρχαγγέλου και Παραλία Σκάλα Μαριών. Το οικογενειακά διοικούμενο ξενοδοχείο διαθέτει χώρο στάθμευσης και ανελκυστήρα.\nΤο ξενοδοχείο προσφέρει 7 άνετα δωμάτια με ανέσεις όπως γκαρνταρόμπα, ανεξάρτητη ρύθμιση κλιματισμού, τηλεόραση, καναπέ και μπαλκόνι. Το ξενοδοχείο προσφέρει πανοραμική θέα σε Ionian Θάλασσα.\nΤα πιάτα θαλασσινής κουζίνας σερβίρονται στο παραδοσιακό εστιατόριο. Προσφέρονται αλκοολούχα ποτά στο μπαρ δίπλα στην πισίνα.\nΤο Ξενοδοχείο Ακτή Ξενοδοχείο βρίσκεται 15 λεπτά οδικώς από το αεροδρόμιο Megas Alexandros International.\nΣτην παραλία του ξενοδοχείου Ξενοδοχείο Ακτή Ξενοδοχείο θα βρείτε καρέκλες παραλίας και παρασόλια.\nAkti Belvedere, Ελλάδα\nCaptain Yiannis Studios & Apartments Κως Πόλη


ELVIS DELUXE: “The Story So Far” - ROCKWAY\nHomeΚΡΙΤΙΚΕΣELVIS DELUXE: “The Story So Far”\nApril 18, 2013 Στέφανος Στεφανόπουλος ΚΡΙΤΙΚΕΣ Comments Off on ELVIS DELUXE: “The Story So Far”\nΕπέτειο δέκα χρόνων γιορτάζουν οι Elvis Deluxe και είπαν να το γιορτάσουν με μια νέα κυκλοφορία, δύο χρόνια μετά το “Favorite State of Mind”.\nΝα ξεκαθαρίσω ευθύς εξαρχής πως άμα δεν είσαι fan του desert rock, δεν έχεις κανένα λόγο να σπαταλήσεις άλλο χρόνο σε αυτήν την κριτική. Όσοι όμως δηλώνετε οπαδοί του εν λόγω ήχου, καλό είναι να τσεκάρετε τη μπάντα, διότι έχουν στιγμές που πραγματικά αξίζουν.\nΒέβαια, το ότι το “The Story So Far” έχει μονάχα πέντε νέα κομμάτια, με βρίσκει αρνητικά προδιατεθειμένο. Από εκεί και πέρα συναντώνται δύο ακυκλοφόρητα κομμάτια από το 2003 και μια διασκευή στο “Search and Destroy” των The Stooges. Σύνολο λοιπόν, οκτώ.\nΤο “Your Godfreed” που ξεκινάει το δίσκο, είναι ένα άξιο δείγμα desert rock και μια από τις καλύτερες στιγμές της κυκλοφορίας. Το “No Reason” που ακολουθεί κινείται σε πιο up tempo ρυθμούς, χωρίς όμως να παρουσιάζει ενδιαφέρον. Ευτυχώς το “Dark Lovers” έρχεται με τις The Cult επιρροές του να μου κινήσει και πάλι την περιέργεια, πηγαίνοντάς με στο αρκετά καλό “Face It”. Τελευταίο τραγούδι από τα “νέα”, το “Something to Hide” με τις άμεσες Kyuss αναφορές. Μέχρι στιγμής, όλα βαίνουν καλώς, λοιπόν!\nΚάπου εκεί αλλάζει το κλίμα. Πηγαίνουμε πίσω στο 2003, όπου οι stoner επιρροές είναι πιο εμφανείς, ενώ τα φωνητικά του Ziemba είναι σαφώς πιο ακατέργαστα, αλλά σίγουρα πιο αλήτικα. Και τα δύο κομμάτια (“Out of Life”, “The Hope”) είναι ποτισμένα από την αγάπη του σχήματος σε group όπως Kyuss και Alice In Chains, και το αποτέλεσμα είναι πραγματικά καλό!\nΤο “The Story So Far” κλείνει με τη διασκευή στο “Search and Destroy”, ηχογραφημένη το 2006, με μία Hellacopters αίσθηση στον εκτελεστικό τομέα.\nΣε γενικές γραμμές λοιπόν, το τρίτο πόνημα των Elvis Deluxe με αφήνει με πολύ καλές εντυπώσεις…\nΈνσταση η παραγωγή, που σε σημεία παραείναι καθαρή για το ιδίωμα, ενώ στα “παλαιά” κομμάτια, χρειαζόταν λίγο περισσότερη προσοχή.\nΚατά τ’ άλλα, πρόκειται για ένα συμπαθέστατο δισκάκι που υστερεί απλά σε διάρκεια, μιας και καλά είναι τα 40 λεπτά, αλλά όπως προείπα, τα 5 κομμάτια μονάχα είναι καινούργια, κάτι που υπό άλλες συνθήκες θα έκανε το “The Story So Far” να αντιμετωπίζεται ως EP.


Νίκος Χαρδαλιάς Γενική Γραμματεία Πολιτικής Προστασίας Νομοσχέδιο\nAναβαθμίζεται ο θεσμός της πολιτικής προστασίας και ο ρόλος της τοπικής αυτοδιοίκησης μέσω μίας κάθετης πλέον δομής με 4 άξονες (πρόληψη, ετοιμότητα, δράση, αποκατάσταση) στα πρότυπα προηγμένων χωρών - Προανήγγειλε τη δημιουργία Εθνικής Σχολής Διαχείρισης Κρίσεων και 4 Σχολές στην Ακαδημία Πολιτικής Προστασίας\nΓια το λόγο αυτό θα οριστεί εθνικός διοικητής ο οποίος θα είναι αυτός που θα «συνδέει» τη Γενική Γραμματείας Πολιτικής Προστασίας με τις Περιφέρειες μέσω των 13 περιφερειακών διοικητών και θα ενημερώνει το help desk της γραμματείας για όλα τα ζητήματα που προκύπτουν και χρήζουν άμεσης επίλυσης. Ο Νίκος Χαρδαλιάς προανήγγειλε ακόμη τη δημιουργία 13 συγχρόνων τεχνολογικά περιφερειακών κέντρων και μίας επιτελικής δομής.\nΠαράλληλα έκανε λόγο για μία ακόμη μεγάλη τομή καθώς με το νέο σχέδιο νόμου υιοθετούνται fast track διαδικασίες και στον τομέα της πρόληψης. «Μέχρι σήμερα η fast track διαδικασία που αφορούσε τα έργα ήταν μόνο για την αποκατάσταση. Έπρεπε ένας δήμος να κηρυχθεί σε κατάσταση εκτάκτου ανάγκης για να προχωρήσει άμεσα σε μία σειρά έργων», είπε. Πλέον υιοθετείται, με την ίδια διαδικασία η πρακτική της κήρυξης Ειδικής Κινητοποίησης Επαπειλούμενης Καταστροφής με την σύμφωνη γνώμη της Περιφέρειας. Με αυτό τον τρόπο ξεπερνιούνται τα πρόβλημα αδειοδοτήσεων, χρηματοδοτήσεων και μελετών.\nΘεσμοθετείται ακόμη η Επιτροπή Εκτίμησης Κινδύνου με εκπροσώπους των φορέων και των αρμόδιων υπηρεσιών κι έτσι θα αξιολογείται αν ένα έργο μπορεί να θεωρηθεί κατεπείγον ή άμεσα υλοποιήσιμο και κατά παρέκκλιση θα αδειοδοτείται εντός 90 ημερών από τη ΓΓΠΠ. Η διαδικασία αυτή αφορά σε 4 κατηγορίες έργων: Αντιπυρικές ζώνες, Συντήρηση Δασικών δρόμων, Αντιπλημμυρικά μικρής κλίμακας και καθαρισμοί. Όπως πρόσθεσε βρίσκονται σε εξέλιξη συζητήσεις με το υπουργείο Υγείας για να ενταχθούν και ζητήματα δημόσιας υγείας.\nΕπίσης ανοίγει ο δρόμος για την πρόσληψη χειριστών μηχανημάτων με την ίδια διαδικασία που ακολουθείται στους δήμους για τους δασοπυροσβέστες και στις περιφέρειες. Επιπλέον το νέο σχέδιο νόμου δίνει τη δυνατότητα σε περιφέρειες και δήμους να επιχορηγούν την ΕΛΑΣ και τις Πυροσβεστικές Υπηρεσίες σε συγκεκριμένες κατηγορίες έργων όπως για παράδειγμα σε καύσιμα και ελαστικά.\nΙδιαίτερη έμφαση στον τομέα της εκπαίδευσης ο έδωσε ο κ. Χαρδαλιάς ο οποίος προανήγγειλε τη δημιουργία Εθνικής Σχολής Διαχείρισης Κρίσεων και 4 Σχολές στην Ακαδημία Πολιτικής Προστασίας για τους εθελοντές και τα στελέχη των ΟΤΑ σε συνεργασία με το ΕΚΔΑΑ, καθώς και για τους πολίτες με ελεύθερα προγράμματα και σεμινάρια. Ακόμη δημιουργείται επίσης Κέντρο Ειδικών Εκπαιδεύσεων με προοπτική Βαλκανικής εμβέλειας.


Rontis | Driven by innovation\nΗ Rontis διαθέτει δύο εργοστάσια τελευταίας τεχνολογίας σε έρευνα και ανάπτυξη, παραγωγή και συσκευασία προϊόντων επεμβατικής καρδιολογίας και ακτινολογίας, αναλώσιμων προϊόντων Νεφρολογίας, Ουρολογίας, Αναισθησιολογίας καθώς και συσκευών έγχυσης υγρών.\nΑπό τα μέσα του 2012 η Rontis κατέχει ένα νέο εργοστάσιο παραγωγής φαρμάκων, πιστοποιημένο σύμφωνα με τους ευρωπαϊκούς κανόνες ορθής παρασκευής (EU-GMP), με ειδίκευση στην παραγωγή φαρμακευτικών προϊόντων στερεάς μορφής. Η δέσμευση της εταιρεία μας στην παροχή των πιο καινοτόμων και εξειδικευμένων φαρμακευτικών προϊόντων προς τους πελάτες μας, ενδυναμώθηκε το 2014 με τη δημιουργία ενός καινοτόμου εργαστηριού Έρευνας και Ανάπτυξης εξειδικευμένων φαρμακευτικών προϊόντων.\nΗ Rontis διαθέτει δύο ιδιόκτητες μονάδες με τελευταίας τεχνολογίας μηχανές αιμοκάθαρσης (Fresenius Medical Care), επιβεβαιώνοντας τις υψίστης ποιότητας υπηρεσίες της με επαγγελματισμό και υπευθυνότητα.\nΜετά από εκτεταμένες έρευνες και σε συνεργασία με μερικούς από τους πλέον διακεκριμένους ερευνητές στον τομέα της βρεφικής διατροφής, η Rontis δημιούργησε το rontamil,μια εξειδικευμένη σειρά προϊόντων βρεφικής και παιδικής διατροφής. Με το βελτιωμένο και προηγμένο μείγμα προβιοτικών και πρεβιοτικών (συμβιοτικών), το rontamil αποτελεί την ιδανική επιλογή για τους επαγγελματίες υγείας και τους γονείς.\nΗ Rontis δραστηριοποιείται ενεργά στην ανάπτυξη και αντιπροσώπευση υψηλής ποιότητας Καταναλωτικών Προϊόντων Υγείας. Η συγκεκριμένη σειρά καλύπτει ένα ευρύ φάσμα θεραπευτικών κατηγοριών έχοντας ως άμεσο στόχο την αντιμετώπιση πολλαπλών καθημερινών αναγκών.\nΜείνετε ενημερωμένοι με τις νεότερες εξελίξεις\nΕξειδίκευση σε όλους τους τομεις\nΕυέλικτη Παραγωγή, Άριστη Εξυπηρέτηση\nη παραγωγή και διανομή των πλέον καινοτόμων και αξιόπιστων προϊόντων και λύσεων\nη βελτίωση της ζωής χιλιάδων ανθρώπων. Παράγουμε τα καλύτερα για τις πιο ευαίσθητες κοινωνικές ομάδες\nΚαινοτομία, Ποιότητα και Εξυπηρέτηση\nΠροτεραιότητα στην Έρευνα και Ανάπτυξη


InTempo με το Τρίο Ορλεάνη: «με δύο κιθάρες προσπαθούμε να μεταφέρουμε το κλίμα μιας πολυμελούς ορχήστρας»\nΕίστε εδώ: Home / ΜΟΥΣΙΚΟΜΑΝΙΑ / InTempo με το Τρίο Ορλεάνη: «με δύο κιθάρες προσπαθούμε να μεταφέρουμε το κλίμα μιας πολυμελούς ορχήστρας»\n10 Απριλίου 2022 3198 Views\nΣυνέντευξη για την Κουλτουρόσουπα.\nΠού μπορεί να σε οδηγήσει η αγάπη για τους Louis Armstrong, Freddie Green, Charlie Christian και τη τζαζ μουσική; Στη δημιουργία ενός μουσικού σχήματος που υμνεί τη τζαζ και αποδίδει τους πρώιμους ήχους της όπως πρωτοακούστηκαν στη Νέα Ορλεάνη.\nΤο Τρίο Ορλεάνη ή αλλιώς οι Θοδωρής Προύσαλης (Φωνή),Πάνος Καρνούτσος (Ηλ. Κιθάρα) και Στράτος Αποστολίδης (Ακ. Κιθάρα) μιλούν στην "Κ" λίγο πριν τη σημερινή τους εμφάνιση στο Καφωδείο.\n-Πεiτε μου λίγα λόγια για εσάς. Πότε και γιατί αποφασίσατε να δημιουργήσετε το σχήμα σας;\nΠ.Κ. Η ιδέα όπως και οι πρώτες ενορχηστρώσεις είχαν γινει αρκετά παλαιότερα καθώς προσπαθούσα με τη χρήση looper (ειδικό εφέ που ηχογραφεί και αναπαράγει real time) να παίξω ταυτόχρονα το ρυθμό και τη μελωδία κάποιων τζαζ κομματιών. Το αποτέλεσμα θύμιζε τις ενορχηστρώσεις που είχαν τα παλιά ρεμπέτικα όπου ο ρυθμός περιορίζεται σε μια κιθάρα, ενώ το μπουζούκι αναλαμβάνει το μελωδικό κομμάτι. Το 2019, αφού ωρίμασε η ιδέα, πρότεινα στον Στράτο να αναλάβει την ρυθμική/ακουστική κιθάρα και στον Θοδωρή να τραγουδήσει και δέχτηκαν, με μεγάλη τους χαρά θέλω να ελπίζω. Τόσο ο Θοδωρής όσο και ο Στράτος είχαν εμπειρία από τη ρεμπέτικη αλλά και την ροκ/μπλούζ μουσική, οπότε ήταν οι πλέον κατάλληλοι άνθρωποι. Έμενε να το ρίξουν λίγο στην τζαζ!\n-Το όνομα Τρίο Ορλεάνη πώς προέκυψε;\nΠ.Κ. Ε… βασικά είμαστε τρεις! Και η βάση της μουσικής που παίζουμε είναι η πρώιμη τζαζ που γεννήθηκε στη Νέα Ορλεάνη. Επίσης, το όνομα παραπέμπει και σε Ελληνικά ρετρό συγκροτήματα τηε δεκαετίας του '50 (Τρίο Κιτάρα, Τρίο Μπελκάντο, Ντούο Χάρμα).\n-Είστε μια μπάντα που αγαπά τις ζωντανές εμφανίσεις. Πώς αντιμετωπίσατε την περίοδο της απαγόρευσης της μουσικής στα μαγαζιά;\nΘ.Π. Η περίοδος του κορονοϊού ήταν μια δύσκολη περίοδος όχι μόνο για εμάς τους μουσικούς, αλλά για όλους μας. Οι μουσικοί και γενικά ο καλλιτεχνικός χώρος είναι μια ιδιαίτερη κατηγορία εργαζομένων καθώς για πολλά χρόνια ζουν στην επισφάλεια, αναγκαζόμενοι να κάνουν δύο και τρεις δουλειές παράλληλα. Παρόλ' αυτά, θεωρώ ότι για πρώτη φορά έγινε μια πιο ουσιαστική και συνειδητή προσπάθεια για κοινωνική και πολιτική δράση της καλλιτεχνικής κοινότητας συνολικά.\nΕμείς ως μπάντα ήμασταν ιδιαίτερα άτυχοι, καθώς την ίδια περίοδο που είχαμε τελειώσει μια σειρά προβών και νοιώθαμε έτοιμοι να παίξουμε ζωντανά και να γνωριστούμε με το κοινό της Θεσσαλονίκης, χάσαμε αυτή την ευκαιρία. Αλλά δεν το βάλαμε κάτω...\n-Τι ήταν αυτό που σας ενέπνευσε στους Louis Armstrong, Freddie Green και Charlie Christian;\nΣ.Α. H μαγεία της μουσικής της Νέας Ορλεάνης! Το γκρουβ, το κέφι, ο χορός και ταυτόχρονα ο πόνος, τα προβλήματα, τα βάσανα και η καταπίεση μιας εποχής που αποδόθηκε υπέροχα από αυτούς τους μεγάλους μουσικούς. Η αναφορά στους τρεις συγκεκριμένους μουσικούς γίνεται καθώς ήταν πρωτοπόροι στα όργανα που χρησιμοποιούμε κι εμείς στο Τρίο Ορλεανη, δηλαδή το τραγούδι, την ρυθμική/ακουστική κιθάρα και την ηλεκτρικά ενισχυμένη κιθάρα.\n-Mε βάση ποια κριτήρια αποφασίζετε τι τραγούδια θα εντάξετε στο ρεπερτόριο σας;\nΣ.Α. Τα τραγούδια που παίζουμε προέρχονται από το κλασικό swing jazz ρεπερτόριο μαζί και με κάποιες λιγότερο κλασικές επιλογές που θεωρούμε ταιριαστές. Το βασικό κριτήριο είναι να μπορούμε να αποδώσουμε όμορφα ένα τραγούδι με την κάπως ιδιαίτερα “λιτή” ενορχήστρωση που διαθέτουμε, αλλά πάνω από όλα, θα πρέπει να είναι ένα τραγούδι που αγαπάμε πολύ.\n-Υπάρχουν κομμάτια που δε λείπουν ποτέ από τις εμφανίσεις σας;\nΣ.Α. Υπάρχουν κάποια κομμάτια που έχουν παίξει κυρίαρχο ρόλο στην εξέλιξή μας μουσικά και κατά κάποιον τρόπο έχουμε ταυτιστεί μαζί τους. Το “All of me” που είναι και το πρώτο κομμάτι που ηχογραφήσαμε ή το “After you΄ve gone” που έχει μια πολύ δική μας προσέγγιση δεν λείπουν από μια συναυλία μας.\n-Έχετε φτιάξει ήδη ένα CD με τις ηχογραφήσεις σας. Πώς ανταποκρίθηκε το κοινό σας σε αυτή την κίνηση;\nΠ.Κ.Για την ακρίβεια πρόκειται για ένα demo cd το οποίο αποτελεί μια συλλογή ηχογραφήσεων από πρόβες που κάναμε την πρώτη χρονιά που παίζαμε μαζί και οι τρεις. Ο σκοπός των ηχογραφήσεων αρχικά ήταν να ακούσουμε τα λάθη μας για να βελτιωθούμε, ενώ παράλληλα αποτελούσε και κίνητρο για να ασχοληθούμε πιο σοβαρά με τη μελέτη του εκάστοτε κομματιού. Η ανταπόκριση ήταν θετική, ακούσαμε όμορφα λόγια και ζεστή κριτική για την προσπάθεια μας και έτσι πήραμε κουράγιο ώστε να προχωρήσουμε το όλο εγχείρημα.\n-Σκέφτεστε να γράψετε και κάποιο δικό σας τραγούδι;\nΘ.Π. Είναι κάτι το οποίο δε μας έχει απασχολήσει ακόμη. Προς το παρόν συνεχίζουμε να δουλεύουμε πάνω σε διασκευές τραγουδιών ωστε να αποκτήσουμε ένα πλούσιο ρεπερτόριο και να καταφέρουμε να “κλειδώσουμε” τον ήχο μας. Είναι μια αρκετά δημιουργική διαδικασία καθώς προσπαθούμε να μεταφέρουμε το κλίμα μιας πολυμελούς ορχήστρας με μόνο δύο κιθάρες. Αργότερα, όταν αλλάξουν οι καλλιτεχνικές μας ανησυχίες το ξανασυζητάμε\n-Έχετε προγραμματίσει νέες εμφανίσεις;\nΘ.Π.Την Κυριακή 10 Απριλίου θα παίξουμε στο “Καφωδείο down stairs” στη Θεσσαλονίκη. Χαρά μας να παρευρεθείτε και να γίνουμε μια ωραία παρέα!!!\n-Ποια θα είναι τα επόμενα μουσικά σας βήματα; Πού στοχεύετε;\nΣ.Α. Θέλουμε να δημιουργήσουμε τα στέκια μας, χώρους όπου θα έχουμε τακτικές εμφανίσεις και ένα οικείο κοινό. Ταυτόχρονα, δουλεύουμε πάνω σε κάποια projects με guest φίλους μουσικούς από τα οποία είναι πιθανό να προκύψουν κάποια όμορφα βίντεο και ηχογραφήσεις.\nΣ.Α Τώρα που η ζωή μας αρχίζει σιγά σιγά να σταθεροποιείται είναι η ώρα να επανέλθουμε και εμείς στις αγαπημένες μας συνήθειες, στις εξόδους, τις παρεές και τις νύχτες και φυσικά στη μουσική. Να περνάμε τέλος πάντων και πάλι ωραία, γι΄αυτό διασκεδάστε το!!!\nΤρίο Ορλεάνη sosial media: Facebook - YouTube\nΜε ετικέτα: In Tempo, Βένια Αδαμάκου, Τρίο Ορλεάνη,\n04 Ιουλίου 2022 με 0 Σχόλια 1833 Views\n04 Ιουλίου 2022 με 0 Σχόλια 1662 Views\n03 Ιουλίου 2022 με 0 Σχόλια 11908 Views


Μάθε τα πάντα για Pillars of Eternity | Game20.gr\nGAME20.GR > Pillars of Eternity\nPillars of Eternity: Περισσότερη περιπέτεια με Definitive Edition\nTerminator, 6 Νοεμβρίου 2017\nΑν δεν έχετε τσιμπήσει ακόμα το Pillars of Eternity, να η ευκαιρία να το κάνετε. H Paradox ανακοίνωσε το Pillars of Eternity: Definitive Edition, που περιλαμβάνει το παιχνίδι συν τα δύο expansions του, τα έξτρα της Royal Edition (soundtrack, digital collector's book, νουβέλα βασισμένη στον κόσμο του παιχνιδιού και άλλα) και το νέο Deadfire Pack DLC που έχει νέα in-game αντικείμενα και πορτρέτα από το επερχόμενο Pillars of Eternity 2: Deadfire. Το Pillars of Eternity: Definitive Edition βγαίνει 15 Νοεμβρίου για PC, ψηφιακό και με τιμή ≈40 ευρώ. Σας ενδιαφέρει;\nTAGS:Paradox, PC, Pillars of Eternity\nPillars of Eternity: RPG περιπέτεια και στις κονσόλες\nΔυόμισι χρόνια μετά την κυκλοφορία του στο PC, το Pillars of Eternity έρχεται στις κονσόλες. Όπως ανακοίνωσε η Paradox, το Pillars of Eternity βγαίνει 29 Αυγούστου σε PS4 και Xbox One ως Complete Edition, με τα δύο expansions του, The White March: Part 1 και 2, και χειρισμό και interface προσαρμοσμένα σε χειριστήριο. Ως γνωστόν το Pillars of Eternity είναι παραδοσιακό computer RPG εμπνευσμένο από κλασικά παιχνίδια του είδους όπως τα Baldur’s Gate, Icewind Dale και Planescape: Torment. Δείτε τρέιλερ και πείτε μας αν πάτε για τσίμπημα! Περισσότερα...\nTAGS:Paradox, Pillars of Eternity, PS4, Xbox One\nTerminator, 22 Φεβρουαρίου 2016\nΤο ταξίδι του Pillars of Eternity ολοκληρώνεται, τόσο παικτικά όσο και ως ένα από τα πρώτα και πιο πετυχημένα crowdfunding projects. Το δεύτερο μέρος του The White March expansion του Pillars of Eternity φέρνει το νέο story time mode, νέες προκλήσεις, quests, περιοχές και ικανότητες, αυξημένο level cap και ένα νέο σύντροφο. Το Pillars of Eternity: The White March Part 2 είναι διαθέσιμo με τιμή 15 ευρώ. Δείτε trailer και πείτε μας αν τσιμπάτε! Περισσότερα...\nTerminator, 26 Αυγούστου 2015\nΤο επικό Pillars of Eternity συνεχίζεται με το πρώτο του expansion. Το expansion ονομάζεται The White March: Part 1 και περιλαμβάνει νέες περιοχές, quests και συντρόφους, multi-class ικανότητες, soulbound όπλα και πιο υψηλό level cap. Αξίζει να σημειωθεί ότι το The White March: Part 1 χρονικά διαδραματίζεται κατά τη διάρκεια των γεγονότων του Pillars of Eternity και μπορείτε να το παίξετε είτε έχετε ολοκληρώσει το βασικό παιχνίδι είτε όχι. Το The White March: Part 1 expansion του Pillars of Eternity είναι διαθέσιμο με τιμή 15 ευρώ. Δείτε trailer και gameplay παρακάτω και πείτε μας αν σας ενδιαφέρει! Περισσότερα...\nPetross, 18 Απριλίου 2015\nΑν είστε κάποιας ηλικίας και φίλος των CRPG, ίσως να αναπολείτε τις εποχές εκείνες όπου τα Baldur's Gate, Icewind Dale και Planescape Torment κατανάλωναν κάτι παραπάνω από τον ελεύθερο χρόνο σας. Παιχνίδια που απαιτούσαν εκατοντάδες ώρες για να δείτε ένα αρκετά μεγάλο μέρος του κόσμου τους, όχι μόνο λόγο του τεράστιου σε ποσότητα περιεχομένου τους αλλά και λόγο της ποιότητας αυτού. Ατελείωτες σειρές διαλόγων, κειμένων και εκατοντάδες χαρακτήρες παρουσίαζαν όσο ήταν δυνατό για εκείνη την εποχή κόσμους με αρχή, μέση και τέλος. Ο ρόλος σας σε εκείνους του μαγευτικούς κόσμους, δεν ήταν να εξουδετερώνετε ορδές άμυαλων εχθρών και να απολαμβάνετε τις απολαβές, αλλά να απορροφηθείτε και να γίνετε κομμάτι μιας κοινωνίας, ακόμα και αν πρόκειται για ένα φανταστικό κόσμο, με δομές όπως τις γνωρίζουμε σήμερα. Περισσότερα...\nTerminator, 19 Ιανουαρίου 2015\nΠάνω από δύο χρόνια μετά την "γέννησή" του μέσω χρηματοδότησης από φαν, το πολυαναμενόμενο Pillars of Eternity επιτέλους είναι έτοιμο. Όπως ανακοίνωσε η Obsidian, το Pillars of Eternity κυκλοφορεί 26 Μαρτίου. Ως γνωστόν το Pillars of Eternity είναι παραδοσιακό computer RPG εμπνευσμένο από κλασικά παιχνίδια του είδους όπως τα Baldur’s Gate, Icewind Dale και Planescape: Torment. Δείτε παρακάτω πάνω από μία ώρα δράσης από το Pillars of Eternity και πείτε μας αν σκοπεύετε να το τσιμπήσετε! Περισσότερα...\nΓνωρίστε το Pillars of Eternity\nTerminator, 20 Νοεμβρίου 2014\nΛίγοι μήνες μένουν μέχρι την κυκλοφορία του πολυαναμενόμενου Pillars of Eternity στις αρχές του 2015. Το Pillars of Eternity είναι παραδοσιακό computer RPG εμπνευσμένο από κλασικά παιχνίδια του είδους όπως τα Baldur’s Gate, Icewind Dale και Planescape: Torment. Δείτε παρακάτω φρέσκια δράση από πρόσφατο live stream του Pillars of Eternity με σχόλια από τους Jesse Cox και Josh Sawyer της Obsidian και πείτε μας πώς σας φαίνεται το παιχνίδι! Περισσότερα...\nΜια ματιά στον μαγευτικό κόσμο του Pillars of Eternity\nTerminator, 12 Νοεμβρίου 2014\nTo 2015 πλησιάζει και μαζί πλησιάζει και η κυκλοφορία του Pillars of Eternity. Το πολυαναμενόμενο RPG της Obsidian είναι πλέον διαθέσιμο για προπαραγγελία στο Steam, ενώ υπάρχει και σε ειδική έκδοση (Champion edition) με διάφορα καλούδια. Το Pillars of Eternity θα βγει στις αρχές της επόμενης χρονιάς. Στο μεταξύ, δείτε το νέο τρέιλερ του παιχνιδιού παρακάτω και πείτε μας πώς σας φαίνεται! Περισσότερα...\nΔιαιωνίζεται η αναμονή για το Pillars of Eternity\nTerminator, 3 Οκτωβρίου 2014\nΆσχημα νέα για τους φαν των RPG που περιμένουν τρελά το Pillars of Eternity. Όπως ανακοίνωσε η Obsidian, το Pillars of Eternity χρειάζεται λίγη δουλειά ακόμα για να τελειοποιηθεί κι έτσι τελικά θα βγει αρχές 2015. Τουλάχιστον η αναμονή σίγουρα θα αξίζει τον κόπο. Εσείς ανυπομονείτε για το Pillars of Eternity;\nΠαίζοντας Pillars of Eternity\nTerminator, 2 Αυγούστου 2014\nΗ ανάπτυξη του πολυαναμενόμενου Pillars of Eternity φαίνεται πως μπαίνει στο τελικό της στάδιο. Το Pillars of Eternity από 18 Αυγούστου θα είναι διαθέσιμο σε beta έκδοση για όσους το υποστήριξαν στο Kickstarter και (υποτίθεται) θα κυκλοφορήσει τον χειμώνα. Στο μεταξύ έχετε την ευκαιρία να πάρετε μια βαρβάτη γεύση από το παιχνίδι. Δείτε παρακάτω 25 λεπτά δράσης από το Pillars of Eternity και πείτε μας εντυπώσεις! Περισσότερα...\nTerminator, 22 Απριλίου 2014\nΣωστό RPG χωρίς καλή μουσική δεν γίνεται και η μετρ του είδους Obsidian το ξέρει καλύτερα από όλους. Η εταιρεία έδωσε στη δημοσιότητα ένα δείγμα της μουσικής του πολυαναμενόμενου Pillars of Eternity και πιο συγκεκριμένα ένα κομμάτι που ακούγεται στο Dyrford Village. Ακούστε το και πείτε μας γνώμη! Περισσότερα...\nΕκδότης για το Pillars of Eternity\nTerminator, 19 Μαρτίου 2014\nΤο Pillars of Eternity, ένα από τα πιο βαρβάτα crowdfunded παιχνίδια, αποκτά εκδότη. Η Obsidian ανακοίνωσε τη συνεργασία της με τη Paradox Interactive, η οποία αναλαμβάνει το μαρκετινγκ και τη διανομή του Pillars of Eternity, επιτρέποντας στο στούντιο να επικεντρωθει εξ ολοκλήρου στην ανάπτυξη του παιχνιδιού. Το Pillars of Eternity αναμένεται τον χειμώνα. Σχόλια; Περισσότερα...\nΠάει πίσω το Pillars of Eternity\nTerminator, 14 Φεβρουαρίου 2014\nΑν παρακολουθείτε τα τεκτενόμενα με το Pillars of Eternity, σίγουρα περιμένατε ότι το παιχνίδι δεν προλαβαίνει να βγει την άνοιξη όπως είχε ανακοινωθεί αρχικά. Η Obsidian επιβεβαίωσε την καθυστέρηση του Pillars of Eternity, το οποίο πλέον αναμένεται τον χειμώνα του 2014. Δεν πειράζει, το καλό πράγμα αργεί να γίνει. Σχόλια;\nPillars of Eternity: Ο πνευματικός διάδοχος του Baldur's Gate\nTerminator, 11 Δεκεμβρίου 2013\nΠάνω από ένα χρόνο μετά την μεγάλη crowdfunding επιτυχία του, το πολυαναμενόμενο Project Eternity αρχίζει να δείχνει σημάδια... ολοκλήρωσης. Όπως ανακοίνωσε η Obsidian, το επίσημο όνομα του παιχνιδιού είναι Pillars of Eternity. Το παιχνίδι είναι ισομετρικό party-based RPG, στα πρότυπα των Baldur’s Gate, Icewind Dale και Planescape: Torment. Δείτε παρακάτω το ολόφρεσκο gameplay teaser του Pillars of Eternity και πείτε μας πώς σας φαίνεται! Θα αποδειχθεί αντάξιο των κλασικών τίτλων του είδους; Περισσότερα...\nΠρώτη ματιά στο μαγευτικό Project Eternity\nΜε όλο τον ντόρο για το Torment: Tides of Numenera τον τελευταίο καιρό, ξεχάσαμε το Project Eternity της Obsidian. Η εταιρεία έδωσε στη δημοσιότητα το πρώτο in-game βίντεο του Project Eternity, το οποίο παρουσιάζει περιβάλλοντα, φωτισμούς κλπ. Δείτε το παρακάτω και πείτε μας γνώμη! Ωραίο έτσι; Περισσότερα...


Α Λ Φ Α Β Η Τ Α Ρ Ι Ο: Η Αγία Πελαγία - Tης Επανάστασης και του Ελύτη\nΗ Αγία Πελαγία - Tης Επανάστασης και του Ελύτη\nΣτο εορτολόγιο υπάρχουν πολλές αγίες με το όνομα Πελαγία. Αγία Πελαγία που εορτάζει στις 4 Μαΐου, Αγία Πελαγία και Οσία Πελαγία που γιορτάζουν στις 8 Οκτωβρίου. Η μοναχή Αγία Πελαγία η Τηνία , στην οποία οφείλουμε την εύρεση την εικόνα της Παναγίας της Τήνου.\nΜε την Τήνο συνδέεται και μια άλλη Πελαγία, προσωπικά τη θεωρώ Αγία, κι ας μην έχει επίσημα ανακηρυχτεί. Ήταν η κόρη του Δασκαλογιάννη, του αρχηγού των Σφακιανών στην Επανάσταση του 1770.\nΜετά την ήττα των Σφακιανών η μία από τις δύο κόρες του, η Ανθούσα, λέγεται ότι αυτοκτόνησε πέφτοντας σ’ ένα πηγάδι. Να έχουν άραγε σχέση οι στίχοι του Ελύτη – Πάρθηκεν από μάγους το σώμα του Μαγιού/ Το `χουνε θάψει σ' ένα μνήμα του πέλαγου/ σ' ένα βαθύ πηγάδι το `χουνε κλειστό/ μύρισε το σκοτάδι κι όλη η άβυσσος; Είναι και εκείνο το Ανθούσα, το κρυφό όνομα της Κωνσταντινούπολης που σε προβληματίζει.\nΗ άλλη, η Μαρία, στην οποία αναφερόμαστε δόθηκε σύζυγος του Αμπλού Αχμέτ πασά, ο οποίος ήταν διευθυντής οικονομικών υποθέσεων της Κρήτης. Ο Αχμέτ πασάς την αγάπησε και της επέτρεψε να διατηρήσει την χριστιανική πίστη της. Αργότερα ο πασάς έλαβε σημαντική θέση δίπλα στον Σουλτάνο και επέτρεψε στην Μαρία να μετατρέψει – κρυφά- και να χρησιμοποιεί ένα δωμάτιο του αρχοντικού τους σε χριστιανική εκκλησία. Μετά τον θάνατο του Αμπλού Αχμέτ, το 1920, η Μαρία Δασκαλογιάννη μόνασε στην Τήνο, λαμβάνοντας το όνομα Πελαγία. Το 1921 ενίσχυσε χρηματικά την επανάσταση στην Κρήτη. Απεβίωσε το 1923.\nΟ Ελύτης αναφέρει στο «ΑΛΦΑΒΗΤΑΡΙ» του, στο «Ημερολόγιου ενός Αθέατου Απριλίου», στο γράμμα <ξι>, την ξέρα της Αγίας Πελαγίας. Ποια αλήθεια είναι η ξέρα της Αγίας Πελαγίας. Να είναι άραγε το εκκλησάκι που διατηρούσε κρυφά στο αρχοντικό της στην Κωνσταντινούπολη η Πελαγία-Μαρία Δασκαλογιάννη; Να είναι η Τήνος, το νησί που μόνασε η Μαρία Δασκαλογιάννη, λαμβάνοντας το όνομα Πελαγία;\nΚι αλήθεια, τι σύμπτωση μια άλλη Πελαγία, η Αγία Πελαγία η Τηνία, το 1923, το έτος θανάτου της Μαρίας – Πελαγίας Δασκαλογιάννη, να βρίσκει την θαυματουργή εικόνα της Παναγίας, η οποία συνδέθηκε ως καλός οιωνός για την έκβαση της Επανάστασης του 1821.\nΗ ιστορία έχει πολύ ενδιαφέρον, οι παράξενες ή «παράξενες» συμπτώσεις δεν έχουν τέλος και για τους Μυτιληνιούς η έρευνά μας, μάς δίνει ενδείξεις ότι μέλη της οικογένειας πρωτοπαλλήκαρου του Δασκαλογιάννη, αφού μετείχαν αργότερα και στην Επανάσταση του 1866 -1869 κατέφυγαν στη Λέσβο.


Το νέο σπίτι σας μπορεί ήδη να εξοικονομεί χρήματα - 2019 | Τα βασικά\nΚύριος /Τα βασικά /Το νέο σπίτι σας μπορεί ήδη να εξοικονομεί χρήματα\nΗ ιδιοκτησία στο σπίτι, μαζί με την τριτοβάθμια εκπαίδευση, μπορεί να είναι τα περισσότερα χρήματα που έχετε βάλει ποτέ σε κάτι στη ζωή σας. Ακριβώς η διαδικασία της προσγείωσης στο σπίτι των ονείρων σας μπορεί να κάνει το κεφάλι σας να γυρίζει και τα γόνατά σας αδύναμα. Αλλά υπάρχουν μερικά προνόμια που έρχονται ενσωματωμένα στο νέο σας σπίτι, ακόμα και περισσότερα από τα ράφια και τις ντουλάπες, και θα σας εξοικονομήσουν μετρητά για τα επόμενα χρόνια.\nΜια νορβηγική μελέτη μόλις κυκλοφόρησε τα ευρήματα σχετικά με τα ενεργειακά αποδοτικά σπίτια και τον τρόπο πώλησης. Οι ερευνητές πλαισίωσαν το ζήτημα για τους πωλητές σπιτιών: Ακόμη και όταν επενδύσατε σε ενεργειακή απόδοση, αυτό δεν σημαίνει ότι θα οδηγήσετε κατ 'ανάγκη την τιμή του σπιτιού σας. Στην Ευρώπη, τα σπίτια προς πώληση έρχονται να αξιολογήσουν πόσα χρήματα μπορείτε να δαπανήσετε για το ενεργειακό κόστος. οι υψηλότερες αξιολογήσεις δεν οδήγησαν αναγκαστικά σε υψηλότερες πωλήσεις. Για τους αγοραστές, όμως, αυτό είναι ένα πραγματικό όνειρο.\nΠολλές ιδιότητες τείνουν να έρχονται πρώτα κατά τη λήψη απόφασης σχετικά με τη στέγαση: τοποθεσία, εμφάνιση, ανέσεις, προϋπολογισμός. Η ενεργειακή απόδοση μπορεί να μην μεταβάλει την απόφασή σας με τον ένα ή τον άλλο τρόπο. Αλλά αν επιλέξετε ένα σπίτι που έχει ήδη εξοπλιστεί με ενεργειακά αποδοτικές συσκευές ή έχει κατασκευαστεί με ηλιακούς συλλέκτες ή υψηλής ποιότητας μόνωση, μπορεί να μπορείτε να αποκομίζετε τα οφέλη χωρίς να πληρώνετε πολύ έξτρα μπροστά. Με τον καιρό, οι ενεργειακά αποδοτικές κατοικίες μπορούν να μειώσουν τους λογαριασμούς τους και να βοηθήσουν στη μείωση της εξάρτησης από μη ανανεώσιμες πηγές ενέργειας. Ίσως να δικαιούστε φοροαπαλλαγές λόγω της επένδυσης του προηγούμενου κατόχου.\nΕάν θέλετε να πουλήσετε, μην αφήσετε αυτή τη μελέτη να σας αποτρέψει από την εξέταση της ενεργειακής απόδοσης - η αρχική σας επένδυση θα μπορούσε να βοηθήσει το σπίτι και τον πλανήτη για τα επόμενα χρόνια.\nnone: ιδιοκτησία σπιτιού, σπίτι, μπορεί, χρήματα, τα βασικά |\nΠώς να τροποποιήσετε μια ειδοποιητική σημείωση\nΣυμβουλές για την ενοικίαση ενώ στο Κεφάλαιο 13 Πτώχευση\nΠλεονεκτήματα και μειονεκτήματα της καταναλωτικής πίστης\nΠώς να αγοράσετε μια προπληρωμένη πιστωτική κάρτα με έναν έλεγχο\nΜπορεί οποιοσδήποτε να τραβήξει την πιστωτική σας έκθεση χωρίς την άδειά σας;\nΜετά από ατύχημα στο αυτοκίνητο, η ασφάλεια είναι υψηλότερη προτεραιότητα από την κλήση του ασφαλιστή σας. Μόλις είστε ασφαλείς, μπορείτε να σκεφτείτε για την ειδοποίηση της ασφαλιστικής σας εταιρείας. Ενώ υπάρχουν μερικοί...


οι ναύτες παίζουν με «άλμπατρος» που πιάνουν επιτήδεια·\nκι ακολουθούν, νωχελικοί σύντροφοι, τα ταξίδια.\nΤι αστείοι που ’ναι κι άσκημοι οι ωραίοι αιθεροβάτες!\nούτε για βέλη νοιάζεται ούτε αν βροντά κι αστράφτει·\nμτφρ. Νίκος Φωκάς\nάλμπατρος: είναι τα μεγαλύτερα ιπτάμενα θαλασσινά πουλιά. Έχουν χρώμα συνήθως ασπρόμαυρο και ζουν στο Νότιο ημισφαίριο και στον Βόρειο Ειρηνικό Ωκεανό.\nΟδηγώντας τον Ρομαντισμό σε εσωτερικότερες αναζητήσεις, διυλίζοντάς τον και παράγοντας μιαν εκσυγχρονισμένη εκδοχή του, τη Συμβολιστική ποίηση, (αλλά δίνοντας ώθηση και σ’ εκείνη την ποιητική τάση που θα ονομαστεί Παρνασσισμός), ο Μπωντλαίρ παρέχει τον άξονα γύρω από τον οποίο στρέφεται κάθε ποίηση που θέλει να ανήκει στο πνεύμα της νεότερης εποχής. Με τα θέματά του η ποίηση μπαίνει από την ύπαιθρο στη σύγχρονη μεγαλούπολη, ενώ συγχρόνως αποκτά οξύτερη συνείδηση του εαυτού της.\nΤο βαθύτερο θέμα όλων σχεδόν των ποιημάτων της συλλογής Τα άνθη του κακού, στην οποία ανήκει το παραπάνω ποίημα, είναι η ψυχική κατάσταση του Ποιητή, οι εσωτερικές του αντιδράσεις στις ποικίλες διακυμάνσεις που υφαίνουν την περιπέτεια της ζωής. Η ιδέα του Μπωντλαίρ για τη μοίρα του Ποιητή παραμένει κατά βάση ρομαντική: ο ποιητής έχει έρθει στη γη για να φωτίσει την πραγματικότητα με το φως της ενόρασής του. Αντιτιθέμενος στις κοινωνικές συμβάσεις, ανίκανος στα πρακτικά θέματα, προσπαθεί ν’ αποκαλύψει με την τέχνη του έναν κόσμο μαγικό και ιδανικό, από τον οποίο ο κοινός άνθρωπος δεν βρίσκει μέσα του παρά μόνο συγκεχυμένες και αποσπασματικές εικόνες. Όμως συγχρόνως ο ποιητής, που βιώνει τη μετριότητα της ανθρώπινης κοινωνίας, αισθάνεται μέσα σ’ αυτήν ξένος και εξόριστος, γιατί βλέπει πως δεν μπορεί ν’ ακολουθήσει τα οράματά του.\nΤο ποίημα μπορεί να διαβαστεί παράλληλα με τα συναφή θεματικώς ποιήματα των Κορμπιέρ (Α22) και Καρυωτάκη (Παράρτημα, αρ. 9).\nΓιατί ο Μπωντλαίρ παρομοιάζει τον ποιητή με το συγκεκριμένο πουλί;\nΠοιαν από τις δύο μεταφράσεις θεωρείτε καλύτερη και γιατί;\nΣε ποιο βαθμό η διαφορετική μετάφραση του προτελευταίου στίχου διαφοροποιεί το νόημα του ποιήματος;\nCHARLES BAUDELAIRE (Παρίσι 1821 – Παρίσι 1867). Γάλλος ποιητής, ο κυριότερος πρόδρομος της νεότερης ποίησης. Ο πατέρας του, που ήταν ερασιτέχνης ζωγράφος, πέθανε νωρίς, και η μητέρα του παντρεύτηκε έναν λοχαγό (αργότερα στρατηγό, διπλωμάτη και γερουσιαστή), με τον οποίο ο νεαρός Σαρλ δεν απέκτησε ποτέ καλές σχέσεις. Έζησε την άτακτη και μποέμικη ζωή του καλλιτέχνη. Το 1848 έλαβε μέρος στην Επανάσταση του Φεβρουαρίου, αλλά γρήγορα αποτραβήχτηκε από την πολιτική. Το 1857 δημοσίευσε την περίφημη συλλογή του Τα άνθη του κακού, που θεωρήθηκε άσεμνη, με αποτέλεσμα να αντιμετωπίσει δικαστικές διώξεις. Σημαντικό ποιητικό έργο του είναι και τα Μικρά ποιήματα σε πρόζα (1868), που εγκαινιάζουν επισήμως την πεζόμορφη ποίηση. Έγραψε ακόμη κριτικά δοκίμια για τη μουσική, τη ζωγραφική, τη λογοτεχνία.


"Το Τατουάζ": "Σκοτώστε την!" - Δολοφονική επίθεση στην Τατιάνα! + Ο Ορφέας στο ψυχιατρείο! - ΤV ΝΕΑ - TV24-MAGAZINE\n"Το Τατουάζ": "Σκοτώστε την!" - Δολοφονική επίθεση στην Τατιάνα! + Ο Ορφέας στο ψυχιατρείο!\nΤV ΝΕΑ 12.01.2018 11:56\nΣτο "Τατουάζ" κι ενώ στην αρχή η Μαργκώ πήρε το ερωτικό ενδιαφέρον του Τόνυ για την Τατιάνα αψήφιστα και με μια δόση ειρωνικής αλαζονείας, τώρα τα πράγματα έχουν αλλάξει και στο πρόσωπο της Τατιάνας βλέπει τον χειρότερο εχθρό της. Διαβάστε παρακάτω...\nΗ Μαργκώ πίστευε ότι ο Τόνυ απλώς παίζει με την αστυνόμο και μάλιστα αυτό τη βόλεψε κιόλας, καθώς ο γιος της απέδειξε ότι μπορεί και χωρίς την Αννα. Ωστόσο, η Μαργκώ είναι μια γυναίκα που δεν αφήνει τίποτα στην τύχη και θέλει να έχει τον απόλυτο έλεγχο και καλυμμένα τα νώτα της. Γι’ αυτό το λόγο, φρόντισε από την πρώτη στιγμή να μάθει τα πάντα για την Τατιάνα και στη συνέχεια έβαλε άνθρωπο ώστε να καταγράφει τις κινήσεις της, αλλά περισσότερο την εξέλιξη της σχέση της με το γιο της. Διαβάστε παρακάτω...\nΜέχρι τώρα η Μαργκώ είχε τον απόλυτο έλεγχο, μέχρι που ο Τόνυ μέσα από τη συμπεριφορά του της δήλωσε εμμέσως πλην σαφώς ότι η Τατιάνα είναι κάτι πολύ πιο σημαντικό γι’ αυτόν. Η πρώτη του κίνηση έρχεται όταν ο Τόνυ της ζητάει να κόψουν όλες τις παράνομες δραστηριότητες στην εταιρεία. Φυσικά κάτι τέτοιο δεν άρεσε στη Μαργκώ, η οποία αμέσως αλλάζει πλεύση. Η ισχυρή επιχειρηματίας αποφασίζει να γίνει όσο πιο σκληρή γίνεται, ειδικά μόλις αντιλαμβάνεται ότι ο γιος της θέλει να σταματήσει να κάνει εμπόριο όπλων. Η Μαργκώ του επιτίθεται ευθέως λέγοντάς του: «Τι έγινε; Βρήκες άλλη να σε σέρνει από τη μύτη; Θα σταματήσουμε και τις δουλειές μας για τα μάτια της αστυνόμου Δαμιανού;». Διαβάστε παρακάτω...\nΗ ιστορία όμως δεν σταματάει εκεί, αφού ο φόβος της Μαργκώ δεν είναι μόνο η επιχείρησή της αλλά και οι κινήσεις της Τατιάνας σε σχέση με την Αμαλία. Αφού η Τατιάνα παίρνει κάποια στοιχεία από την Εμιλυ που δικαιώνουν την ανησυχία της τελευταίας για τη ζωή όλων, αρχίζει να κάνει τη δική της έρευνα. Την ίδια στιγμή, η Μαργκώ η οποία πληροφορείται τις δραστηριότητες της, αποφασίζει να κάνει την πρώτη κίνηση απομάκρυνσης της Τατιάνας από τον Τόνυ. Παράλληλα και η Τατιάνα, η οποία έχει αντιληφθεί το βρόμικο παιχνίδι της, δεν δέχεται παθητικά τίποτα και έχει μια έντονη αντιπαράθεση με τη Μαργκώ. Διαβάστε παρακάτω...\nΤην ίδια στιγμή, ακολουθώντας το δρόμο της λογικής η Τατιάνα προσπαθεί ν’ αντισταθεί στην πολιορκία του Τόνυ, ώστε να ξεφύγει και από τον πόλεμο της Μαργκώ. Κι ενώ παλεύει με τα αισθήματά της, συγχρόνως αρχίζει να μελετάει το φάκελο της ληστείας μετά φόνου της Αθηνάς Στεργίου. Ο Τόνυ από την πλευρά του δεν μπορεί να δεχτεί ότι η Μαργκώ νίκησε και αγωνίζεται να πείσει την Τατιάνα να μη χωρίσουν, εκείνη όμως είναι ανένδοτη. «Μην το κάνει χειρότερο, σε παρακαλώ. Θέλω να τελειώσουν όλα εδώ. Εμείς οι δύο δεν θα είμαστε ποτέ ξανά μαζί», του λέει αποφασιστικά και ο Τόνυ αφού δεν βλέπει να καταφέρνει να τη μεταπείσει, φεύγει για Αγγλία, ενώ η Τατιάνα μετανιωμένη καταρρέει και ξεσπάει σε κλάματα. Διαβάστε παρακάτω...\nΤαυτόχρονα, η Μαργκώ πληροφορείται τις κινήσεις της Τατιάνας και δίνει εντολή να την εξοντώσουν: «Μην το καθυστερούμε, βγάλτε την από τη μέση να τελειώνουμε μια καλή μαζί της». Το ίδιο βράδυ η Τατιάνα δέχεται δολοφονική επίθεση και μάλιστα μέσα στο ίδιο της το σπίτι της, όταν ένας άγνωστος της επιτίθεται πισώπλατα με μαχαίρι. Η Τατιάνα αντιδρά δυναμικά και καταφέρνει να τον αφοπλίσει, ενώ αυτός εξαφανίζεται πριν προλάβει να τον δει. Η Μαργκώ ήδη έχει προχωρήσει το σχέδιο εξόντωσής της, ενώ η Τατιάνα μετά την επίθεση κάνοντας έρευνα αντιλαμβάνεται ότι υπάρχει «κοριός» μέσα στο σπίτι της, τον οποίο βρίσκει. Στη συνέχεια επικοινωνεί με τον Τόνυ και του δίνει εξηγήσεις για ποιο λόγο δεν πρέπει να είναι μαζί, ενώ του αποκαλύπτει ότι κινδυνεύει και φυσικά του μιλάει και για τον «κοριό» που της είχε βάλει η Μαργκώ. Ο Τόνυ έξαλλος μετά από όσα μαθαίνει από την Τατιάνα, πηγαίνει στο γραφείο και συγκρούεται για μια ακόμα φορά με τη μητέρα του. Παράλληλα, όμως, θέλοντας να προλάβει μη βγουν στο φως επικίνδυνες κινήσεις της μητέρας του, ο Τόνυ αναγκάζεται να της πει ότι η Τατιάνα ανακάλυψε τον κοριό που της είχε βάλει. Διαβάστε παρακάτω...\nO ΟΡΦΕΑΣ ΖΗΤΑ ΨΥΧΙΑΤΡΙΚΗ ΒΟΗΘΕΙΑ\nΗ κατάσταση του Ορφέα πάει από το κακό στο χειρότερο, καθώς πλέον δεν μπορεί να συγκρατήσει τα νεύρα του και να κρατήσει έστω τα προσχήματα απέναντι σε κάποιες γυναίκες που τον ενοχλούν. Εκφράζεται και μάλιστα με κακία και με μανία, όπως στην περίπτωση της Αννας, που η συμπεριφορά του στάθηκε αφορμή να έρθει στα χέρια με τον Αλέξανδρο, ο οποίος δεν θέλει πλέον να τον βλέπει στα μάτια του. Διαβάστε παρακάτω...\nΜπροστά στο φόβο του μήπως τα πράγματα γίνουν χειρότερα και δεν μπορεί πια να ελέγξει τίποτα, ο Ορφέας αποφασίζει να ζητήσει ψυχιατρική βοήθεια. Ωστόσο ακόμα κι αυτό, η συμβουλή ενός ειδικού, ακόμα και η επίσκεψη σε ένα ψυχιατρικό ίδρυμα, δεν είναι ικανό να σταματήσει το μίσος του Ορφέα προς τις άπιστες γυναίκες. Το ίδιο μίσος τον κυριαρχεί και πάλι και ο Ορφέας για μια ακόμα φορά οδηγεί το επόμενο θύμα του σε απόμερη περιοχή με σκοπό να το εκτελέσει.


History of computing revised by Katerina Fyssaki - issuu\nΙστορία Υπολογιστών και ∆ιαδικτύου\nΙστορία των υπολογιστών από τα χρόνια τα παλιά…. μέχρι το 1940 Το υλικό του υπολογιστή (computing hardware) αποτελεί σημαντικό τμήμα της υπολογιστικής διαδικασίας και της αποθήκευσης δεδομένων. Η αρχική μορφή του υλικού των υπολογιστικών συσκευών ήταν, πιθανότατα, κάποια ράβδος με εγκοπές. Μεταγενέστερα βοηθήματα αποθήκευσης πληροφοριών είναι τα Φοινικικά πήλινα σχήματα, που αντιπροσώπευαν τον αριθμό αντικειμένων (ζώων ή καρπών) σε δοχεία. Παρόμοιοι «αριθμοί» έχουν βρεθεί σε Μινωικές ανασκαφές. Αυτά φαίνεται ότι χρησιμοποιούνταν από εμπόρους, λογιστές και κυβερνητικούς αξιωματούχους της εποχής. Οι βοηθητικές συσκευές για υπολογισμούς έχουν αλλάξει από τις απλές συσκευές για μέτρηση και καταγραφή, από τον άβακα, στον λογαριθμικό κανόνα, τους αναλογικούς υπολογιστές και πρόσφατα τους ηλεκτρονικούς υπολογιστές. Εικόνα 1: Βαβυλωνιακός άβακας του 2300 π.Χ.\nΑκόμα και σήμερα, ένας πεπειραμένος χρήστης του άβακα μπορεί, χρησιμοποιώντας μια συσκευή που δημιουργήθηκε πολλούς αιώνες πριν, να εκτελέσει βασικούς υπολογισμούς ταχύτερα από έναν ανειδίκευτο χρήστη ενός ηλεκτρονικού υπολογιστή, αν και για περίπλοκους υπολογισμούς οι υπολογιστές ξεπερνούν σε ταχύτητα ακόμα και τον πιο έμπειρο άνθρωπο. Οι άνθρωποι από πολύ παλιά χρησιμοποιούσαν βοηθητικές συσκευές για να κάνουν υπολογισμούς. Ένα απλό παράδειγμα είναι η συσκευή για τον έλεγχο της ισότητας του βάρους: η κλασική ζυγαριά. Εικόνα 2: Αιγυπτιακό αβάκιο\nΆλλο ένα είναι η απαρίθμηση: τα καρό υφάσματα των αγορών χρησίμευαν ως απλές δομές δεδομένων για να απαριθμούνται στοίβες από νομίσματα, με βάση το ύψος. Μια μηχανή πιο προσανατολισμένη προς την αριθμητική είναι ο άβακας. Η πλέον πρώιμη μορφή του άβακα, ο άβακας σκόνης, φαίνεται να είχε εφευρεθεί πρώτα στη Βαβυλωνία. Ο Αιγυπτιακός άβακας με χάντρες και κλωστή υπάρχει από το 500 π.Χ.\nΕικόνα 3: Ο µηχανισµός των Αντικυθήρων\nτο Κόσκινο του Ερατοσθένη είναι ένας απλός αλγόριθμος για την εύρεση όλων των πρώτων αριθμών μέχρι έναν συγκεκριμένο ακέραιο. Δημιουργήθηκε από τον Ερατοσθένη (276-198 π.Χ.), Αλεξανδρινό μαθηματικό.\nΙστορία Υπολογιστών και ∆ιαδικτύου Εικόνα 4: Το κόσκινο του Ερατοσθένη\nΤο 1206 μ.Χ. ο Ιρακινός εφευρέτης Al-jazari δημιούργησε την 1η προγραμματιζόμενη μηχανή με τη μορφή ενός ανθρωπόμορφου ρομπότ.\nΕικόνα 5: Προγραµµατιζόµενη µηχανή του Al-Jazari\nΤο 1623 μ.Χ. ο Βίλχελμ Σικάρντ (Wilhelm Schickard) έφτιαξε την πρώτη μηχανική Αριθμομηχανή.\nΕικόνα 6: Αντίγραφο της υπολογιστικής µηχανής του Schickard (1623)\nΈτσι έγινε ο πατέρας της εποχής των υπολογιστών. Λόγω του ότι η μηχανή του χρησιμοποιούσε οδοντώσεις και γρανάζια που αρχικά χρησιμοποιούνταν σε ωρολόγια, λεγόταν επίσης υπολογιστικό ρολόι. Χρησιμοποιήθηκε για πρακτικούς σκοπούς από τον φίλο του Γιόχαν Κέπλερ ο οποίος έφερε επανάσταση στην αστρονομία. Ο Τζων Νάπιερ παρατήρησε ότι ο πολλαπλασιασμός και η διαίρεση αριθμών μπορεί να πραγματοποιηθεί με πρόσθεση και αφαίρεση, αντίστοιχα, των λογαρίθμων τους. Δεδομένου ότι αυτοί οι πραγματικοί αριθμοί μπορούν να αναπαρασταθούν χρησιμοποιώντας αποστάσεις ή διαστήματα πάνω σε μια γραμμή, ο λογαριθμικός κανόνας έκανε εφικτές αυτές τις πράξεις πολύ πιο γρήγορα από όσο ήταν δυνατό πριν.\nΕικόνα 7: Λογαριθµικός Κανόνας\nΟι λογαριθμικοί κανόνες χρησιμοποιήθηκαν από γενιές μηχανικών και άλλων επαγγελματιών που έκαναν χρήση μαθηματικών, μέχρι την εφεύρεση της αριθμομηχανής τσέπης. Οι μηχανικοί του προγράμματος Απόλλων για να στείλουν ανθρώπους στη Σελήνη έκαναν πολλούς από τους υπολογισμούς τους με λογαριθμικούς κανόνες, οι οποίοι είχαν ακρίβεια τριών ή τεσσάρων σημαντικών ψηφίων.\nΕικόνα 8: Τα κόκαλα του Napier, 1610\nΙστορία Υπολογιστών και ∆ιαδικτύου Ο Λάιμπνιτς επίσης περιέγραψε το δυαδικό σύστημα αρίθμησης, βασικό παράγοντα λειτουργίας όλων των σύγχρονων υπολογιστών. Παρ' όλα αυτά, μέχρι τη δεκαετία του 1940, πολλά μεταγενέστερα σχέδια (συμπεριλαμβανομένου των μηχανών του Καρόλου Μπάμπατζ του 1800 και ακόμα και του ENIAC του 1945) βασίζονταν στο πιο δύσκολο να υλοποιηθεί ηλεκτρικά ή μηχανικά δεκαδικό σύστημα αρίθμησης. Ακολούθησαν μηχανές από τον Μπλαίζ Πασκάλ (η Πασκαλίνα, 1642, όπως αποκλήθηκε η συσκευή του) και τον Γκότφριντ Βίλχελμ Λάιμπνιτς (1671).\nΕικόνα 9: Η Πασκαλίνα του Blaise Pascal, 1642\nΕικόνα 10: Οι κύλινδροι του Leibnitz, 1671\nΗ Μηχανή (αργαλειός) του Ζακάρ, 1804\nΕικόνα 11: µηχανή του Ζακάρ, 1804\nΗ μηχανή Ζακάρ αναπτύχθηκε στη Γαλλία το 1804-1805 από τον Joseph-Marie Jacquard, βελτιώνοντας την αρχική σχεδίαση του αργαλειού Jacques de Vaucanson του 1745, που δούλευε με διάτρητες κάρτες. Οι διάτρητες κάρτες έλεγχαν τη λειτουργία του αργαλειού, επιτρέποντας την αυτόματη παραγωγή των περίπλοκων υφαντών σχεδίων. Η ιδέα της διάτρητης κάρτας υιοθετήθηκε αργότερα από την Τσαρλς Μπάμπατζ, περίπου το 1830, για τον έλεγχο της Αναλυτικής Μηχανής του, και αργότερα από τον Herman Hollerith για κωδικοποίηση των ΗΠΑ στην απογραφή του 1890.\nΙστορία Υπολογιστών και ∆ιαδικτύου Γύρω στο 1820, ο Κάρολος Ξαβιέ Τόμας (Charles Xavier Thomas de Colmar) δημιούργησε την πρώτη επιτυχή ευρείας παραγωγής αριθμομηχανή, το «Αριθμόμετρο Τόμας», που μπορούσε να εκτελέσει προσθέσεις, αφαιρέσεις, πολλαπλασιασμούς και διαιρέσεις. Βασίστηκε κυρίως στην εργασία του Λάιμπνιτς. Το Αριθμόμετρο ήταν το μόνο είδος μηχανικού υπολογιστή σε εμπορική παραγωγή και πωλήθηκε σε όλο τον κόσμο από το 1850 μέχρι την έναρξη του Β 'Παγκοσμίου Πολέμου.\nΕικόνα 12: Το αριθµόµετρο Τόµας\nΤην εποχή του Μπάμπατζ, οι αριθμητικοί πίνακες υπολογίζονταν από ανθρώπους, που ονομάζονταν «υπολογιστές», δηλαδή «εκείνοι που υπολογίζουν». Στο Κέιμπριτζ, είδε τον μεγάλο ρυθμό σφαλμάτων αυτής της ανθρωποκεντρικής διαδικασίας και εκεί άρχισε το έργο της ζωής του, την προσπάθεια μηχανικού υπολογισμού των πινάκων. Στις αρχές της δεκαετίας του 1820, ο Μπάμπατζ δούλευε πάνω σε ένα πρωτότυπο της πρώτης διαφορικής του μηχανής. Μερικά μέρη αυτού του πρωτότυπου υπάρχουν ακόμα στο Μουσείο Ιστορία της Επιστήμης στην Οξφόρδη. Αυτό το πρωτότυπο εξελίχθηκε στην πρώτη διαφορική μηχανή. Παρέμεινε Εικόνα 13: Charles Babbage (1791 1871)\nΙστορία Υπολογιστών και ∆ιαδικτύου ατελές, και το μέρος του που συμπληρώθηκε βρίσκεται στο Μουσείο Επιστημών στο Λονδίνο. Η Διαφορική Μηχανή του Μπάμπατζ, 1822\nΕικόνα 14: Η δεύτερη διαφορική µηχανή, στο Μουσείο Επιστηµών του Λονδίνου, κατασκευασµένη βάσει των σχεδίων του Babbage το 1989\nΑυτή η πρώτη διαφορική μηχανή θα αποτελούνταν από περίπου 25.000 κομμάτια, τα οποία θα ζύγιζαν 13.600 κιλά, και θα είχαν περίπου 2.4 μέτρα ύψος. Παρότι ο Μπάμπατζ πήρε αρκετή χρηματοδότηση για το έργο, δεν το συμπλήρωσε ποτέ. Αργότερα σχεδίασε μια βελτιωμένη έκδοση, την «Δεύτερη διαφορική μηχανή», η οποία δεν κατασκευάστηκε παρά μόνο το 1989–91, χρησιμοποιώντας τις σχέδια του Μπάμπατζ, και τρόπους κατασκευής του 19ου αιώνα. Η μηχανή έκανε τον πρώτο της υπολογισμό στο Μουσείο Επιστημών του Λονδίνου, επιστρέφοντας αποτελέσματα για 31 ψηφία, μακράν περισσότερα από τις συνηθισμένες σύγχρονες υπολογιστικές αριθμομηχανές. Η Αναλυτική Μηχανή του Μπάμπατζ, 1860 Ο 19ος αιώνας ήταν ο Αιώνας του Ατμού, μια και είχαν δημιουργηθεί πάρα πολλές μηχανές που εργάζονταν «αυτόματα» με ατμό.\nΕικόνα 15: Τµήµα της Αναλυτικής Μηχανής κατασκευασµένο από τον Babbage στο Μουσείο Επιστηµών του Λονδίνου\nΟ Βρετανός μαθηματικός Τσαρλς Μπάμπατζ (Charles Babbage) σχεδίασε μια αυτόματη μηχανή, που θα εργαζόταν με ατμό και θα μπορούσε να χρησιμοποιηθεί για την εκτέλεση υπολογισμών. Οι ιδέες του ήταν πολύ πρωτοποριακές, με αποτέλεσμα να μην είναι δυνατή η πραγματοποίησή τους λόγω των περιορισμών της τεχνολογίας της εποχής. Έτσι, η Αναλυτική Μηχανή του Μπάμπατζ έμεινε μόνο στη θεωρία και δεν κατασκευάστηκε ποτέ, παρά τις προσπάθειες του δημιουργού της.\nΗ Ada δούκισσα του Lovelace (1815 – 1852) Η Αυγούστα Άντα Κίνγκ, Κόμισσα του Λάβλεϊς νόμιμο τέκνο του Λόρδου Βύρωνα, είναι γνωστή για το έργο που άφησε σχετικά με την Αναλυτική Μηχανή του Τσαρλς Μπάμπατζ. Σε άρθρο της, που δημοσιεύτηκε το 1843, προβλέπει ότι μια παρόμοια μηχανή στο εγγύς μέλλον θα μπορούσε όχι μόνο να επιλύει μαθηματικά προβλήματα, αλλά και να συνθέτει μουσική και να παράγει γραφικά. Επισυνάπτει δε "σχέδιο" σχετικά με το πώς η Αναλυτική Μηχανή θα μπορούσε να υπολογίζει αριθμούς Μπερνούλι (Bernoulli numbers). Αυτό ακριβώς το "σχέδιο" θεωρείται από τους ιστορικούς το πρώτο πρόγραμμα υπολογιστή και η ίδια η πρώτη προγραμματίστρια. Εικόνα 16: Η Άντα Λάβλεϊς\nΙστορία Υπολογιστών και ∆ιαδικτύου Η μηχανή του Hollerith, 1890 Σε ένα διαγωνισμό ταχύτητας, που οργάνωσε η στατιστική υπηρεσία των Η.Π.Α. για την εξεύρεση του πιο γρήγορου τρόπου μελέτης των στοιχείων της απογραφής του 1890, νικητής αναδείχθηκε ο στατιστικολόγος Χέρμαν Χόλλεριθ. Ο Χόλλεριθ παρουσίασε έναν υπολογιστή, που ονόμασε Μηχανή Πινάκων και επεξεργάζονταν στοιχεία που βρισκόντουσαν σε διάτρητα δελτία τύπου Ζακάρ. Η "Μηχανή Πινάκων" του Χόλεριθ ήταν τόσο γρήγορη, ώστε η πλήρης στατιστική ανάλυση της απογραφής του 1890 τελείωσε σχεδόν στο ένα τρίτο του χρόνου που απαιτήθηκε για την απογραφή του 1880. Ο Χόλλεριθ για να μπορέσει να ανταποκριθεί στη ζήτηση της μηχανής του από πολλές επιχειρήσεις, όπως τράπεζες, σιδηρόδρομοι κλπ ίδρυσε την "Εταιρεία Μηχανών Σύνταξης Πινάκων", η οποία το 1924 μετονομάστηκε στην πασίγνωστη σήμερα εταιρεία ηλεκτρονικών υπολογιστών, ΙΒΜ.\nΕικόνα 17: Η µηχανή του Hollerith\nΓενιές σύγχρονων (ηλεκτρονικών) υπολογιστών 1η Γενιά Υπολογιστών (1946- 1956) Το 1946, μετά το τέλος του Β' Παγκοσμίου Πολέμου, οι Ηνωμένες Πολιτείες χρειάζονταν μια συσκευή η οποία να βοηθά τους στρατιωτικούς στους υπολογισμούς για να βρίσκουν τα όπλα τους το στόχο με μεγαλύτερη ακρίβεια. Για πρώτη φορά δημιουργήθηκε ένα τεράστιο μηχάνημα που αντί για μηχανικά μέρη χρησιμοποιούσε ηλεκτρονικές λυχνίες, κατασκευασμένες από τον Λι Ντε Φορέ (Lee DeForest). Ο πρώτος ηλεκτρονικός υπολογιστής επονομάστηκε ENIAC. Ο ΕΝΙΑC ήταν τεράστιος σε μέγεθος (καταλάμβανε έναν ολόκληρο όροφο), και έπρεπε να τον ελέγχουν συνεχώς ειδικοί επιστήμονες. Συχνά, επίσης, καίγονταν οι λυχνίες του και έπρεπε να τις αντικαθιστούν. Ακόμα και ο πιο ταπεινός σημερινός υπολογιστής είναι χιλιάδες φορές καλύτερος από τον ENIAC ως προς τις δυνατότητες. Ήταν, όμως, η πρώτη σοβαρή προσπάθεια δημιουργίας υπολογιστικής μηχανής. Στο Πανεπιστήμιο του Μάντσεστερ κατασκευάστηκε ο "Μάντσεστερ MARK-1". Το φθινόπωρο του 1951, η ΙΒΜ προχώρησε στην κατασκευή των μεγάλων επιστημονικών υπολογιστών της σειράς 701.\nΕικόνα 18: MARK I\nΕικόνα 19: Λυχνίες για υπολογιστές 1ης γενιάς\n2η Γενιά Υπολογιστών (1956- 1963) Την περίοδο αυτή οι λυχνίες αντικαθίστανται από τρανζίστορς. Οι ηλεκτρονικές αυτές κατασκευές (κρυσταλλοτρίοδοι, όπως τις ονομάζουν οι ηλεκτρονικοί), επιτρέπουν τη δημιουργία μικρότερων και ταχύτερων υπολογιστών. Το 1956 στο Τεχνολογικό Ινστιτούτο Μασαχουσέτης (Μ.Ι.Τ.) κατασκευάστηκε ο πρώτος Ηλεκτρονικός Υπολογιστής που λειτουργούσε με τρανζίστορς, ο ΤΧ-0. Τα τρανζίστορς χρησιμοποιήθηκαν (και χρησιμοποιούνται ακόμη) σε πάρα πολλές συσκευές. Επέτρεψαν τη δημιουργία ραδιοφώνων αρκετά μικρών ώστε να μπορούν οι άνθρωποι να τα κουβαλούν μαζί τους (φορητά ραδιόφωνα), και πολλές φορές, ακόμη και σήμερα, τα φορητά ραδιόφωνα αποκαλούνται "τρανζίστορ". Την ίδια περίοδο εμφανίστηκαν και οι πρώτες γλώσσες προγραμματισμού υψηλού επιπέδου (Fortran, Cobol).\nΕικόνα 20: Τµήµα του υπολογιστή ΤΧ-0\nΕικόνα 21: Ολοκληρωµένο κύκλωµα (chip)\nΕικόνα 22: IBM 360\n4η Γενιά (1971 - σήμερα) Οι υπολογιστές που έχουμε σήμερα ανήκουν στην 4η Γενιά. Ο κάθε ένας από αυτούς είναι εφοδιασμένος με Επεξεργαστή (CPU), έχει τη δική του Μνήμη, μονάδα αποθήκευσης πληροφοριών, οθόνη, και κάποιο είδος μέσου για να δίνουμε πληροφορίες στον υπολογιστή (πληκτρολόγιο, πενάκι, ποντίκι κλπ). Σύμφωνα με το νόμο του Moore, κάθε 18 περίπου μήνες η ισχύς των παραγόμενων υπολογιστών διπλασιάζεται. Έτσι, γίνεται αντιληπτό γιατί ένας υπολογιστής που αγοράζεται σήμερα είναι (περίπου) δύο φορές ταχύτερος από έναν υπολογιστή της ίδιας «κατηγορίας» που αγοράστηκε πριν ενάμιση χρόνο.\nΕικόνα 23: Σύγχρονοι υπολογιστές\nΗ ιστορία του Διαδικτύου Οι πρώτες απόπειρες για την δημιουργία ενός διαδικτύου ξεκίνησαν στις ΗΠΑ κατά την διάρκεια\nτου ψυχρού πολέμου. Η Ρωσία είχε ήδη στείλει στο διάστημα τον δορυφόρο Σπούτνικ 1 κάνοντας τους Αμερικανούς να φοβούνται όλο και περισσότερο για την ασφάλεια της χώρας τους. Θέλοντας λοιπόν να προστατευτούν από μια πιθανή πυρηνική επίθεση των Ρώσων δημιούργησαν την υπηρεσία προηγμένων αμυντικών ερευνών ARPA (Advanced Research Project Agency) γνωστή ως DARPA (Defense Advanced Research Projects Agency) στις μέρες μας. Αποστολή της συγκεκριμένης υπηρεσίας ήταν να βοηθήσει τις στρατιωτικές δυνάμεις των ΗΠΑ να αναπτυχθούν τεχνολογικά και να δημιουργηθεί ένα δίκτυο επικοινωνίας το οποίο θα μπορούσε να επιβιώσει σε μια ενδεχόμενη πυρηνική επίθεση.\nΕικόνα 24: Κατανεµηµένο ∆ίκτυο Επικοινωνίας\nΕικόνα 25: ARPAnet\nΣτηριζόμενο λοιπόν σε αυτές τις τρεις θεωρίες δημιουργήθηκε το πρώτο είδος διαδικτύου γνωστό ως ARPANET. Εγκαταστάθηκε και λειτούργησε για πρώτη φορά το 1969 με 4 κόμβους μέσω των οποίων συνδέονται 4 μίνι υπολογιστές (mini computers 12k): του πανεπιστημίου της Καλιφόρνια στην Σάντα Μπάρμπαρα, του πανεπιστημίου της Καλιφόρνια στο Λος Άντζελες, το SRI στο Στάνφορντ και το πανεπιστήμιο της Γιούτα. Η ταχύτητα του δικτύου έφθανε τα 50 kbps και έτσι επιτεύχθηκε η πρώτη dial up σύνδεση μέσω γραμμών τηλεφώνου. Μέχρι το 1972 οι συνδεδεμένοι στο ARPANET υπολογιστές έχουν φτάσει τους 23, οπότε και εφαρμόζεται για πρώτη φορά το σύστημα διαχείρισης ηλεκτρονικού ταχυδρομείου(e-mail).\nΕικόνα 26: Mailing list\nΠαράλληλα δημιουργήθηκαν και άλλα δίκτυα, που χρησιμοποιούσαν διαφορετικές\nΙστορία Υπολογιστών και ∆ιαδικτύου μεθόδους και τεχνικές(όπως το x.25 και το UUCP) τα οποία συνδέονταν με το ARPANET. Το πρωτόκολλο που χρησιμοποιούσε το ARPANET ήταν το NCP (Network Control Protocol), το οποίο, όμως, είχε το μειονέκτημα ότι λειτουργούσε μόνο με συγκεκριμένους τύπους υπολογιστών. Έτσι, δημιουργήθηκε η ανάγκη στις αρχές του 1970 για ένα πρωτόκολλο που θα ένωνε όλα τα δίκτυα που είχαν δημιουργηθεί μέχρι τότε. Το 1974 λοιπόν, δημοσιεύεται η μελέτη των Βιντ Σερφ (Vint Cerf) και Μπομπ Κάαν (Bob Kahn) από την οποία προέκυψε το πρωτόκολλο TCP (Transmission Control Protocol) που αργότερα το 1978 έγινε TCP/IP, προστέθηκε δηλαδή το Internet Protocol (IP), και τελικά το 1982 έγινε το μοναδικό πρωτόκολλο που ακολουθούσε το ARPANET. Το 1984 υλοποιείται το πρώτο DNS (Domain Name System) σύστημα στο οποίο καταγράφονται 1000 κεντρικοί κόμβοι και οι υπολογιστές του διαδικτύου πλέον αναγνωρίζονται από διευθύνσεις κωδικοποιημένων αριθμών. Ένα ακόμα σημαντικό βήμα στην ανάπτυξη του Διαδικτύου έκανε το Εθνικό Ίδρυμα Επιστημών (National Science Foundation, NSF) των ΗΠΑ, το οποίο δημιούργησε την πρώτη διαδικτυακή πανεπιστημιακή ραχοκοκαλιά (backbone), το NSFNet, το 1986. Ακολούθησε η ενσωμάτωση άλλων σημαντικών δικτύων, όπως το Usenet, το Fidonet και το Bitnet.\nΕικόνα 27: DNS system\nΙστορία Υπολογιστών και ∆ιαδικτύου Ο όρος Διαδίκτυο/Ίντερνετ ξεκίνησε να χρησιμοποιείται ευρέως την εποχή που συνδέθηκε το APRANET με το NSFNet και Ίντερνετ σήμαινε οποιοδήποτε δίκτυο χρησιμοποιούσε TCP/IP. Η μεγάλη άνθιση του Διαδικτύου όμως, ξεκίνησε με την εφαρμογή της υπηρεσίας του Παγκόσμιου Ιστού από τον Τιμ Μπέρνερς-Λι στο ερευνητικό ίδρυμα CERN το 1989, ο οποία είναι, στην ουσία, η πλατφόρμα, η οποία κάνει εύκολη την πρόσβαση στο Ίντερνετ, ακόμα και στη μορφή που είναι γνωστό σήμερα.\nΕικόνα 28: FTP - Πρωτόκολλο επικοινωνίας για µεταφορά αρχείων\nΣήμερα χρησιμοποιούμε διάφορους φυλλομετρητές (browsers) προκειμένου να προσπελάσουμε ποικίλες ιστοσελίδες όπως αυτές των πλατφορμών Κοινωνικής Δικτύωσης. Τέτοιοι φυλλομετρητές είναι: INTERNET EXPLORER, NETSCAPE NAVIGATOR, OPERA, MOZILLA FIREFOX, CHROME κ.ά.\nΕικόνα 29: Φυλλοµετρητές (Browaers): OPERA, FIREFOX, CHROME\nΤο Ίντερνετ, σε συνδυασμό με την ολοένα αναπτυσσόμενη ψηφιακή τεχνολογία, έχει δημιουργήσει μία τεράστια αγορά γνώσεων/ πληροφοριών. Παραδοσιακές μορφές τέχνης (όπως για παράδειγμα ο κινηματογράφος και η μουσική) μέσω της ψηφιακής τεχνολογίας παίρνουν την ίδια μορφή (αρχείων δεδομένων) με αντικείμενα που εκ πρώτης όψεως είναι εντελώς διαφορετικά. Παρατηρείται λοιπόν μία συγκέντρωση γνώσης ή, αν είναι δυνατό να λεχτεί, πολιτιστικής κληρονομιάς, που σχετίζεται άμεσα με το Ίντερνετ.\nΕικόνα 30: TCP/IP - Πρωτόκολλα ελέγχου Μετάδοσης και πρωτόκολλο του Internet, http – Πρωτόκολλο για ανταλλαγή ΥΠΕΡΚΕΙΜΕΝΟΥ\nΤο διαδίκτυο ως πηγή γνώσης και πολιτισµού Το μεγάλο ερώτημα που προκύπτει πλέον είναι το "ποιος θα διοικήσει, ποιος θα ελέγξει την γνώση αυτή". Από τη στιγμή που το Διαδίκτυο είναι ένα δίκτυο συνδεδεμένων υπολογιστών, κάθε χρήστης έχει την δυνατότητα να μοιραστεί πληροφορίες με άλλους χρήστες γενόμενος, πολλές φορές, ο ίδιος δημιουργός και πάροχος των πληροφοριών αυτών. Δεν υπάρχει άμεσος έλεγχος των πληροφοριών που "ανεβαίνουν" στο Διαδίκτυο από κάποιον ιεραρχικά ανώτερο χρήστη ή οργανισμό. Το θέμα της μη ιεραρχημένης πληροφορίας, όμως, τίθεται υπό αμφισβήτηση. Ο όγκος της πληροφορίας στο Διαδίκτυο είναι πράγματι μεγάλος. Παρ' όλα αυτά, υπάρχουν πληροφορίες ευκολότερα και δυσκολότερα προσβάσιμες από τον χρήστη. Το Ίντερνετ έκανε δυνατή την συγκέντρωση μεγάλου όγκου πληροφοριών και επηρέασε σημαντικά τον τρόπο διάθεσής τους. Δεν συμβαίνει, όμως, στον ίδιο βαθμό το ίδιο και στον τρόπο παραγωγής αυτών. Για παράδειγμα, ο τρόπος παραγωγής μιας κινηματογραφικής ταινίας δεν έχει επηρεαστεί σημαντικά απ την ύπαρξη του Ίντερνετ, ανεξάρτητα από το αν έχει επηρεαστεί ή όχι από την ψηφιακή τεχνολογία. Παρ' όλα αυτά, και σύμφωνα με την ιντερνετοφιλική προσέγγιση, το Διαδίκτυο ασκεί μεγάλη επίδραση στην διαδικασία παραγωγής δημοσιογραφικών προϊόντων. Η δημιουργία της είδησης παύει να είναι πλέον μονοπώλιο λίγων, αφού ο κάθε χρήστης μπορεί εάν το επιθυμεί να δημιουργήσει πληροφορία ανά πάσα στιγμή. Το πιο τρανταχτό παράδειγμα της επίδρασης αυτής είναι τα ιστολόγια (blogs), όπου μπορεί κανείς να εκφέρει απόψεις και να σχολιάσει γεγονότα πάσης φύσεως (βλ. δημοσιογραφία στον ιστό και δημοσιογραφία των πολιτών). Ως αποτέλεσμα της επιρροής αυτής του Ίντερνετ στη παραγωγή ειδήσεων τα όρια μεταξύ ενός απλού χρήστη του διαδικτύου και ενός επαγγελματία δημοσιογράφου γίνονται περισσότερο δυσδιάκριτα. Αυτό με τη σειρά του οδηγεί στην ανάγκη για επαναπροσδιορισμό της έννοιας της δημοσιογραφίας καθώς και της απαραίτητης εκπαίδευσης των δημοσιογράφων. Η ανάγκη για τον επαναπροσδιορισμό της δημοσιογραφίας, όμως, δεν είναι τόσο μεγάλη σύμφωνα με τους υποστηριχτές της "αντι-πλουραλιστικής" προσέγγισης, καθώς θεωρούν πως το Ίντερνετ δεν μπορεί να ασκήσει ουσιαστική επίδραση στην επικοινωνία γενικότερα και στην δημοσιογραφία ειδικότερα. Επίσης, λόγω της μεγάλης συγκέντρωσης γνώσης στο Διαδίκτυο, η έννοια της κοινωνικής ισότητας παίρνει και πάλι μεγάλη σημασία. Το χάσμα ανάμεσα σε πληροφοριακά πλούσιους και πληροφοριακά φτωχούς θα διευρύνεται όσο αυξάνεται η συγκέντρωση της γνώσης αυτής. Το παραπάνω αποτελεί ακόμα έναν λόγο που κάνει πιο επιτακτική την ανάγκη για διερεύνηση του αρχικού ερωτήματος "ποιος θα ελέγξει τη γνώση αυτή". Η γλώσσα που χρησιμοποιείται περισσότερο στη διακίνηση της πληροφορίας στο Διαδίκτυο είναι η Αγγλική. Έχοντας αναπτυχθεί τα τελευταία χρόνια, το Διαδίκτυο περιλαμβάνει πλέον ποιοτικά και ποσοτικά ευρύ περιεχόμενο και στις υπόλοιπες γλώσσες των περισσότερο αναπτυγμένων χωρών. Ωστόσο, υπάρχουν ακόμα δυσλειτουργίες και τεχνικά προβλήματα σχετικά με την κωδικοποίηση.\nΠλεονεκτήµατα ∆ιαδικτύου ‘Ένα από τα μεγαλύτερα «θαύματα» της ανθρωπότητας είναι το internet. Τόσο μικρή λέξη κι όμως τόσο σημαντική. Κατέχει σημαντικότατο ρόλο στην επικοινωνία μας με τον υπόλοιπο κόσμο, στην ψυχαγωγία μας, στην εκπαίδευσή μας, στην ζωή μας γενικότερα. Άραγε πώς θα ήταν ο κόσμος αν δεν είχε εφευρεθεί ποτέ το internet; Θα είχαμε καταφέρει όσα έχουμε μέχρι αυτή την στιγμή ή θα ήμασταν κολλημένοι στο σημείο μηδέν; Η ζωή μας θα έμοιαζε με την σημερινή ή δεν θα είχε καμία απολύτως σχέση; Για να φανταστούμε, λοιπόν, τι θα συνέβαινε σε ένα κόσμο χωρίς internet: 1. Οι υπολογιστές θα χρησιμοποιούνταν μόνο για επαγγελματικές εργασίες οπότε το κομμάτι που αφορά τις πωλήσεις gadgets και computers θα ήταν πολύ περιορισμένο. 2. Δεν θα υπήρχαν chatrooms, ούτε forums, ούτε facebook, twitter κλπ.. 3. Δεν θα υπήρχε το google και οι υπόλοιπες ιστοσελίδες αναζήτησης, όπου μπορείς να βρεις άπειρες πληροφορίες σχετικά με κάτι που ψάχνεις,. 4. Δεν θα υπήρχε η δυνατότητα να ψωνίζεις οτιδήποτε από οπουδήποτε στον πλανήτη, χωρίς να χρειαστεί να μετακινηθείς. Για παράδειγμα, να ψωνίζεις αρώματα που δεν κυκλοφορούν στην χώρα σου από το Παρίσι, μέσα από το internet και σε διαφορετική περίπτωση, πόσο χρονοβόρα και ακριβή θα ήταν αυτή η διαδικασία (άδεια από την δουλειά, κόστος ταξιδιού και διαμονής στην ξένη χώρα, μετακινήσεις κτλ); 5. Ο επαγγελματικός τομέας θα ήταν πολύ διαφορετικός. Άρχισαν να δημιουργούνται θέσεις εργασίας από το σπίτι (τηλε-εργασία), και εκτός από την οικονομική ανάπτυξη που φέρουν στην κοινωνία, έχουν και οικολογικό χαρακτήρα: αφού η δουλειά είναι από το σπίτι, οι εργαζόμενοι δεν χρειάζεται να χρησιμοποιήσουν αυτοκίνητα ή άλλα μέσα μεταφοράς, που ρυπαίνουν το περιβάλλον. 6. Σε δύσκολους καιρούς, όπως αυτός που διανύουμε τώρα με την οικονομική κρίση, οι περισσότεροι άνθρωποι «κλείνονται» στον εαυτό τους και περιορίζουν την κοινωνικότητά τους. Σήμερα, το internet είναι ένας δίαυλος επικοινωνίας, όπου μπορείς να επικοινωνήσεις και να διασκεδάσεις με την παρέα σου, χωρίς να ξοδέψεις «ευρώ». 7. Οι επιχειρήσεις θα ξόδευαν πολλά χρήματα σε επαγγελματικά ταξίδια για συνέδρια, εκπαίδευση του προσωπικού τους ή συσκέψεις αλλά τώρα όμως μέσω internet και skype, μπορούν να τα κάνουν χωρίς επιπλέον κόστος. 8. Χάρη στις υπηρεσίες του internet, μπορείς να επεκτείνεις τις γνωριμίες σου, να αποκτήσεις γνώσεις και να γνωρίσεις μέρη. 9. Δεν θα είχες πρόσβαση σε 24ωρη ενημέρωση από διαφορετικές πηγές σε όλο τον πλανήτη, κάτι που προσφέρει το internet.. Και χωρίς έγκυρη ενημέρωση, μπορεί να έχεις προβλήματα. Για παράδειγμα, το internet σε ενημερώνει για τι απεργίες ή πορείες που θα γίνουν καθημερινά. Αν δεν υπήρχε το internet, θα αντιμετώπιζες την ταλαιπωρία ή και πιθανούς κινδύνους.\nΙστορία Υπολογιστών και ∆ιαδικτύου Σίγουρα, η ζωή μας δεν θα σταματούσε, εάν σταμάταγε να υπάρχει το internet κάποια στιγμή ή αν δεν είχε εφευρεθεί ποτέ. Θα βρίσκαμε τρόπο να τα καταφέρουμε και να εξελιχθούμε. Έστω και αν τα μέσα ήταν πιο πολύπλοκα ή κουραστικά. Ωστόσο, πρέπει να παραδεχθούμε ότι χάρη σε αυτό, η καθημερινότητά μας είναι πιο ενδιαφέρουσα, πιο εύκολη, πιο «δεμένη» με τον υπόλοιπο κόσμο και σίγουρα, πιο ασφαλής. Αν παρομοιάσουμε το internet με ένα καλά εξοπλισμένο όχημα, το οποίο επιδέχεται αλλαγές για να γίνει ακόμη καλύτερο, τότε έχουμε το τέλειο μέσο για να ζήσουμε ωραίες βόλτες, να δούμε διαφορετικά τοπία και ανθρώπους, να μάθουμε νέα και να πάμε μπροστά. Το πώς θα διαχειριστούμε αυτό το «όχημα» για να περάσουμε τέλεια, χωρίς απώλειες, αυτό είναι δική μας ευθύνη. Σίγουρα, αν δεν υπήρχε αυτό το όχημα, θα χρησιμοποιούσαμε άλλα μέσα να εξερευνήσουμε τον κόσμο. Δεν θα χανόμασταν. Αλλά μιας και το έχουμε, νομίζω είμαστε πολύ τυχεροί και ας το χρησιμοποιήσουμε με σύνεση, περίσκεψη και ορθολογισμό!\nΠίνακας Περιεχομένων Ιστορία των υπολογιστών από τα χρόνια τα παλιά…. μέχρι το 1940 ...................................... 2 Γενιές σύγχρονων (ηλεκτρονικών) υπολογιστών ................................................................... 12 1η Γενιά Υπολογιστών (1946- 1956)................................................................................... 12 2η Γενιά Υπολογιστών (1956- 1963)................................................................................... 16 3η Γενιά (1964- 1971) ......................................................................................................... 17 4η Γενιά (1971 - σήμερα).................................................................................................... 18 Η ιστορία του Διαδικτύου....................................................................................................... 19 Το διαδίκτυο ως πηγή γνώσης και πολιτισµού ................................................................... 24 Πλεονεκτήµατα ∆ιαδικτύου................................................................................................ 25\nΙστορία Υπολογιστών και ∆ιαδικτύου Πίνακας Εικόνων Εικόνα 1: Βαβυλωνιακός άβακας του 2300 π.Χ....................................................................... 2 Εικόνα 2: Αιγυπτιακό αβάκιο ................................................................................................... 2 Εικόνα 3: Ο µηχανισµός των Αντικυθήρων ............................................................................. 3 Εικόνα 4: Το κόσκινο του Ερατοσθένη .................................................................................... 4 Εικόνα 5: Προγραµµατιζόµενη µηχανή του Al-Jazari.............................................................. 4 Εικόνα 6: Αντίγραφο της υπολογιστικής µηχανής του Schickard (1623) ................................ 4 Εικόνα 7: Λογαριθµικός Κανόνας ............................................................................................ 5 Εικόνα 8: Τα κόκαλα του Napier, 1610.................................................................................... 5 Εικόνα 9: Η Πασκαλίνα του Blaise Pascal, 1642 ..................................................................... 6 Εικόνα 10: Οι κύλινδροι του Leibnitz, 1671 ............................................................................ 6 Εικόνα 11: µηχανή του Ζακάρ, 1804........................................................................................ 7 Εικόνα 12: Το αριθµόµετρο Τόµας........................................................................................... 8 Εικόνα 14: Η δεύτερη διαφορική µηχανή, στο Μουσείο Επιστηµών του Λονδίνου, κατασκευασµένη βάσει των σχεδίων του Babbage το 1989..................................................... 9 Εικόνα 15: Τµήµα της Αναλυτικής Μηχανής κατασκευασµένο από τον Babbage στο Μουσείο Επιστηµών του Λονδίνου ........................................................................................ 10 Εικόνα 16: Η Άντα Λάβλεϊς ................................................................................................... 10 Εικόνα 17: Η µηχανή του Hollerith ........................................................................................ 11 Εικόνα 18: MARK I................................................................................................................ 14 Εικόνα 19: Λυχνίες για υπολογιστές 1ης γενιάς..................................................................... 15 Εικόνα 20: Τµήµα του υπολογιστή ΤΧ-0 ............................................................................... 16 Εικόνα 21: Ολοκληρωµένο κύκλωµα (chip) .......................................................................... 17 Εικόνα 22: IBM 360 ............................................................................................................... 17 Εικόνα 23: Σύγχρονοι υπολογιστές ........................................................................................ 18 Εικόνα 24: Κατανεµηµένο ∆ίκτυο Επικοινωνίας ................................................................... 19 Εικόνα 25: ARPAnet .............................................................................................................. 20 Εικόνα 26: Mailing list ........................................................................................................... 20 Εικόνα 27: DNS system.......................................................................................................... 21 Εικόνα 28: FTP - Πρωτόκολλο επικοινωνίας για µεταφορά αρχείων................................... 22 Εικόνα 29: Φυλλοµετρητές (Browaers): OPERA, FIREFOX, CHROME............................. 22 Εικόνα 30: TCP/IP - Πρωτόκολλα ελέγχου Μετάδοσης και πρωτόκολλο του Internet, http – Πρωτόκολλο για ανταλλαγή ΥΠΕΡΚΕΙΜΕΝΟΥ .................................................................. 23\nΙστορία Υπολογιστών και ∆ιαδικτύου Πηγές Wikipedia 2o ΓΕΛ ΑΛΙΜΟΥ http://diadiktio.wikispaces.com/%CE%99%CF%83%CF%84%CE%BF%CF%81%CE%AF %CE%B1+%CE%97%CE%A5++%CE%94%C E%B9%CE%B1%CE%B4%CE%B9%CE%BA%CF%84%CF%8D%CE%BF%CF%85\nΤο παρόν κείµενο γράφτηκε για τις ανάγκες του µαθήµατος: ΕΦΑΡΜΟΓΕΣ ΠΛΗΡΟΦΙΚΗΣ & ΥΠΟΛΟΓΙΣΤΩΝ, Α’ Λυκείου και δηµοσιεύτηκε αρχικά στο http://computerscienceapplications.blogspot.com τον Γενάρη 2014\nHistory of computing revised